
lon Antonescu a luat puterea în stat, în septembrie 1940, 
cu ajutorul determinant al Germaniei. Când el ajunge șeful 
statului român, Germania era stăpâna de necontestat a 
Europei. În vara anului 1940, iunie-august, graniţele 
României s-au prăbușit, ca urmare a Germaniei și 
U.R.S.S.. Încă din 1938, Carol al II-lea, grijuliu să-și 
păstreze tronul, apropie politica externă a României de 
Germania. Conventiile  comercial-economice, tratatul 
economic din 23 martie 1939, luarea unor măsuri pe plan 
intern cu caracter discriminatoriu pentru unele etnii se 
explică prin frica lui Carol al Il-lea de Germania lui Hitler. 
Desigur, este în afara oricărei îndoieli, că, în afara pactului 
sovieto-nazist din 23 august 1939, dacă România 
capitulează în vara anului 1940, în fata U.R.S.S. și a 
Germaniei, întreaga responsabilitate o poartă doar regele 
A NT on Carol Il. Cu patru provincii românești pierdute fără luptă, 
ANTONESCU dezonorând Armata și Națiunea, în septembrie 1940, Carol 
[At 4 Il îl desemnează prim ministru pe lon Antonescu, pe care |- 
HITLE a conjurat sa accepte oferta sa. 

M Deci, în momentul cand lon Antonescu ajunge șeful statului 
M român, politica externă a României era orientată către Axa 
mii Roma - Berlin de o bună perioadă de timp. El, lon 
(/images/stories/istorie/Gica_Manole- Antonescu, a preluat un stat în agonie, pe cale de a se 
Antonescu_la_Hitler_1.jpg) descompune, neavând absolut nicio alternativă de politică 
externă în afara Germaniei: „ori cu Germania, ori cu 

Rusia”, va spune el într-o ședință de guvern în toamna anului 1940[1]. Desigur, o alianţă cu U.R.S.S,, 
care tocmai anexase prin forță, în vara anului 1940, Basarabia și Nordul Bucovinei, era, atunci, în 
septembrie 1940, o imposibilitate. De altfel, în toată vara anului 1940, cât și toamna aceluiași an, 
U.R.S.S. s-a dovedit extrem de agresivă fata de România. Asa, în toamna lui 1940, U.R.S.S. a 
ocupat 5 ostroave în Delta Dunării, canalul Stari-Stambul, provoacă zeci de incidente de frontieră, 
violează spaţiul aerian al României când vrea, exercită mari presiuni în Comisia Europeană a Dunării, 
refuză să permită statului român să-și recupereze materialul industrial-militar din provinciile din Nord- 
Est, toate acestea în ciuda faptului că, la Viena, pe 30 august 1940, Germania garantase frontierele 
ciuntite ale statului român. Nu există nicio îndoială ca, în absenţa garantiilor teritoriale ale Germaniei 
din 30 august 1940, Stalin și U.R.S.S. ar fi atacat România în toamna anului 1940. De abia după 
vizita lui V. M. Molotov la Berlin (12 — 14 noiembrie 1940), când Stalin a solicitat acceptul Germaniei 

să ocupe Finlanda, România, Bulgaria și Strâmtorile în schimbul intrării cu drepturi depline în Pactul 
Tripartit, văzând că Al Treilea Reich garantează frontierele românești și împotriva unui atac sovietic, 
Stalin a înţeles definitiv ca, dacă atacă România, riscă un război cu Germania[2]. 


lon Antonescu nu a fost deloc germanofil, iar faptul că Romania Mare se clădise după o luptă grea și 
cu Germania, nu l-a făcut defel favorabil unei politici orientate spre aceasta. Era din tinereţe pentru o 
alianţă cu Vestul, Vest care ne ajutase să ne realizăm unitatea politică. Dacă, în toamna anului 1940, 
a acceptat să integreze România în Axă, a făcut-o dintr-o aspră necesitate geopolitică și strategică. El 
știa mai bine ca oricine că Hitler și Germania au lovit poporul român în însăși inima sa, distrugându-i 
unitatea politică așa de greu dobândită, dar a trebuit să accepte colaborarea cu el, gândind că, mai 
devreme sau mai târziu, în eventualitatea unui război sovieto-german, România ar putea să-și 
elibereze provinciile istorice din Nord-Est. 


În legătură cu întâlnirile lon Antonescu - Adolf Hitler, desfășurate între 22 noiembrie 1940 - 5 august 
1944, precizez că există, s-au păstrat stenogramele, minutele oficiale germane scrise de interpretul 
oficial al lui Hitler, Paul Otto Schmidt (1899-1970). De asemenea, s-au păstrat consemnările făcute 
după declaraţiile lui lon Antonescu efectuate de unii membri ai Cabinetului său militar. În ceea ce-l 
privește pe Paul Otto Schmidt, care a fost diplomat și înalt funcţionar al M.A.E. al Germaniei, acesta 

avea calitatea rară de a nu traduce „frază cu frazä”[3], ci de a sintetiza discuţiile lui Hitler cu diversi 
șefi de stat veniţi în vizită la el. 


În cartea de față am analizat toate intrevederile Adolf Hitler — lon Antonescu, care au avut loc între 
anii 1940-1944. Aceste întâlniri s-au desfășurat după cum urmează: 


- Berlin, 22 noiembrie 1940 

- Berlin, 23 noiembrie 1940 

- Obersalzburg, 14 ianuarie 1941 

- Munchen, 12 iunie 1941 

- Berdicev, 6 august 1941 

- Rastenburg, 11 februarie 1942 

- Rastenburg, 11 februarie 1942 

- Rastenburg, 10 ianuarie 1943 

- Rastenburg, 10 ianuarie 1943 

- Castelul Klessheim (Salzburg), 12 aprilie 1943 
- Castelul Klessheim (Salzburg), 13 aprilie 1943 
- Rastenburg, 2 septembrie 1943 
- Rastenburg, 3 septembrie 1943 
- Castelul Klessheim (Salzburg), 26 februarie 1944 
- Castelul Klessheim (Salzburg), 27 februarie 1944 
- Castelul Klessheim (Salzburg), 23 martie 1944 
), 


- Castelul Klessheim (Salzburg), 24 martie 1944 


- Rastenburg, 5 august 1944 


- Rastenburg, 5 august 1944 


După cum ușor putem constata, toate întâlnirile (20 la număr) Antonescu-Hitler au avut loc în 
Germania. Desi lon Antonescu l-a invitat pe Hitler de mai multe ori să viziteze România, acesta, 
invocând problemele militare în curs, le-a declinat. 


În „Scrisorile” şi în „Memoriile” către Adolf Hitler, la întâlnirile directe cu șeful guvernului german, în cei 
patru ani cât a guvernat statul român, lon Antonescu a apărat cu cerbicie, strășnicie interesele, 
drepturile României. La fiecare întâlnire cu cancelarul german, șeful guvernului român nu a ezitat să-i 
pună în vedere acestuia cât de mare nedreptate i s-a făcut poporului român prin Dictatul de la Viena, 
de la 30 august 1940, când Germania si Italia obliga România să cedeze Nord-Vestul României 
Ungariei. Vom urmări pe parcursul studiului nostru cum a apărat și promovat interesele mari ale 
României șeful statului român, lon Antonescu, la întâlnirile pe care le-a avut cu Adolf Hitler. Sau în 
„Scrisorile” sau „Memorandumurile” pe care i le-a scris cu diferite prilejuri si înaintate lui Hitler, 
observând că niciodată în istoria modernă a statului român, sau, mai bine spus, de când s-a creat 
statul român și până la dramaticii ani 1940-1944, vreun șef de guvern și de stat nu a apărat cu atâta 
determinare, cât și strășnicie interesele economice, politice, militare ale României și ale statului 
român. 


Cartea de fata am scris-o în baza celor două volume de documente istorice[4] care au cuprins toate 
întâlnirile lon Antonescu - Adolf Hitler din noiembrie 1940 până în august 1944, precum și scrisorile și 
Memorandumurile pe care Antonescu și Hitler și le-au trimis (Gică Manole). 


Berlin, 23 noiembrie 1940 - Prima întâlnire Antonescu-Hitler, reflectată în „Jurnalul Mareșalului 
Antonescu” 


În „Jurnalul Consiliului de Miniștri”[5] se găsesc consemnate numeroase detalii privind vizita lui lon 
Antonescu la Berlin din noiembrie 1940. Din Jurnal aflăm că șeful statului român a plecat spre 
Germania cu trenul însoţit de o numeroasă delegaţie, între care menţionăm pe Mihail Sturdza, Mircea 
Cancicov, Alex Constant, Constantin Papanace, colonel Diaconescu, prof. P. P. Panaitescu ș.a.. 
Precizez faptul că în delegaţie au fost incluse și două dactilografe, „D-șoarele Soreanu și 
Ivanovici'[6]. Plecare s-a facut din gara Mogoșoaia. La ora 19:45, 20 noiembrie 1940, „trenul 
special'[7] pleacă din gara Mogoșoaia, iar delegaţia iniţială se mărește, alăturându-se Horia Sima, 
Constantin Petrovicescu, Mihai Antonescu, N. Mareș, G. Cretzianu, W. Fabricius „cu tot personalul 
Legaţiei'[8], generalul Erich Hansen, șeful Misiunii Germane în România, C. Pantazi, lie Șteflea, Gh. 
Dobre, |. Gh. Vântu, Horia Cosmovici, Eugen Cristescu, șeful S.S.I., Corneliu Georgescu, general 
loanitiu, colonel Zăvoianu, Ovidiu Vlădescu, Al. Ghica, comandor Jienescu, colonel Riosanu, general 
Speidel, Tr. Brăileanu, P. Ghigi, ambasadorul Italiei la Bucuresti, A. Cassullo - Nuntiul Apostolic al 
Vaticanului la București. Trenul special cu delegația României ajunge pe 21 noiembrie 1940, ora 
17:25, la gara de frontieră a Germaniei numită Bruck[9], fiind întâmpinată de „o delegaţie de onoare 
germană” în frunte cu Alexander von Doernberg, directorul protocolului, și Steuger, reprezentantul lui 
Rudolf Hess, adjunctul lui Hitler[10]. 


Vineri, 22 noiembrie 1940, ora 10:15, delegaţia oficială a României ajunge la Berlin, în gara Anhalt. A 
venit în întâmpinarea oaspeţilor români o delegaţie oficială germană în frunte cu Joachim von 
Ribbentrop, ministrul de externe. Oaspetii români au fost salutati și de o companie de onoare 
„înșiruită în fata gării Anhalt'[11]. De la gară, delegaţia României a fost condusă la castelul Bellevue. 
La ora 11:45, lon Antonescu depune o coroană de flori la mormântul eroului necunoscut - Ehreumal - 
aflat pe „Unter den Linden”[12]. Între orele 12:00 si 13:30, lon Antonescu a avut o întrevedere cu 
Joachim von Ribbentrop, iar la 13:30 delegaţia română servește masa la castelul BelleVue. La ora 


15:00, lon Antonescu e primit în audienţă oficială de Adolf Hitler, al cărei conţinut îl vom analiza mai 
încolo. La ora 18:00, Joachim von Ribbentrop oferă un dineu în onoarea lui lon Antonescu și a lui 
Mihail Sturdza, ministrul de externe[13]. 


Pentru sâmbătă, 23 noiembrie 1940, Jurnalul consemnează la ora 11:00 o vizită la Rudolf Hess, 
„înlocuitorul Fuhrerului”[14], iar la ora 12:30, la Ministerul de externe german, „semnarea 
protocolului”[15] de aderare a României la Axă. După masa de prânz, care în Jurnal e trecută 
„dejun'"[16], Jurnalul consemnează că „după amiaza este rezervată pentru convorbiri politice cu 
Fuhrerul” [17] si Ribbentrop. 


Pe 24 noiembrie 1940, ora 10:20, trenul special cu delegaţia României pleacă din gara Anhalt spre 
România. Până la frontiera germană, delegaţia României a fost însoțită de directorul protocolului Alex 
von Doernberg. Trenul special a ajuns la frontiera României, gara Curtici, luni, 25 noiembrie 1940, ora 
11:30[18]. 


Nota - Constat ca, in Jurnalul Maresalului Antonescu, autorul acestuia nu a notat absolut nimic 
despre continutul intrevederilor Hitler - Antonescu de la Berlin, din 22-23 noiembrie 1940, dovada ca 
persoana respectiva nu a participat la intalnirile celor doi oameni de stat (Gica Manole. 


Întâlnirile Antonescu - Hitler (22-23 noiembrie 1940, Berlin), in Stenograma lui Paul Otto 
Schmidt 


În chiar ziua când regele Carol al II-lea a cedat tronul (6 septembrie 1940), lon Antonescu, prim- 
ministru desemnat de fostul rege, îl informează pe Adolf Hitler că a preluat puterea în stat. In 
Scrisoarea către Hitler, lon Antonescu consideră izgonirea lui Carol alo II-lea de pe tron și instalarea 

sa la putere ca pe o „zi istoricä”[19], zi în care, în opinia sa, poporul român „își regăsește puterea lui 
sanatoasa’[20]. lon Antonescu îl asigură pe Hitler că neamul românesc își manifestă încrederea „în 
marele popor german și marele său Fuhrer'[21], având încredere că „securitatea prezentului 
(trimitere la pericolul rusesc) și nădejdea viitorului” [22] se vor realiza printr-o colaborare leală între 


cele două state. 


Pe 7 septembrie 1940, Adolf Hitler îi răspunde lui lon Antonescu, tot printr-o Scrisoare, multumindu-i, 
având convingerea că „în noua ordine europeană viitorul poporului român e asigurat în strânsă 
legătură cu puterile Axei, Germania si ltalia'[23]. La o lună și jumătate după luarea puterii, lon 
Antonescu merge în vizită oficială în Germania (22-25 noiembrie 1940), ocazie cu care semnează 
aderarea României la Axă. Are două întâlniri cu Adolf Hitler. La Berlin, șeful statului român a avut încă 
două întâlniri oficiale, cu ministrul de externe al Germaniei, Joachim von Ribbentrop (22 noiembrie 
1940) și cu feldmareșalul W. Keitel, pe 23 noiembrie 1940. 


Prima întâlnire dintre Hitler și lon Antonescu a avut loc la 23 noiembrie 1940, la care a asistat 
și ministrul de externe al Germaniei, Joachim von Ribbentrop. 


La început, lon Antonescu transmite lui Adolf Hitler salutări din partea poporului român, cât și din 
partea regelui Mihai. Îi spuse că are o mare admiraţie pentru opera înfăptuită de Hitler, în care are o 
mare încredere. Hitler îi răspunse, salutând pe noul șef al statului român, cu care are în comun 
aceeași viziune asupra Lumii. Hitler e convins că între cele două ţări va fi o colaborare avantajoasă, o 
colaborare impusă de „motive politice generale”[24] si de existența unui pericol de „atac etnic si 

ideologic care ameninţă întreaga Europă'[25]. 


Nu-i greu de înţeles că, prin „atacul etnic și ideologic” care ameninţa Europa, Hitler avea în vedere 
pericolul unei agresiuni generale a U.R.S.S. contra Europei. Acest pericol, sublinia Adolf Hitler, 
determină naţiunile europene care au altă orientare, „diferită de democratiile occidentale”[26], să se 


unească pentru a-și asigura securitatea și interesele. lon Antonescu îl informează pe Adolf Hitler că, 
odată cu venirea lui la putere, în România, „între trecut și viitor s-a deschis o prăpastie de 
netrecut’[27]. Îi declară lui Hitler că este sprijinit de Mișcarea Legionară, naţională, iar declaraţiile 
sale „de soldat'[28] înseamnă exact cele ce el spuse și va spune. De la venirea la putere în România 
„el a căutat să adere la Axă'[29]. Se află, ca și conducător de stat, în condiţii deosebit de grele. El 
dorește să reorganizeze statul român, să întărească tara din toate punctele de vedere: economic, 
militar, administrativ, politic, intelectual. Are un singur scop, declară lon Antonescu, să contribuie „la 
victoria Axei în acest război [30] România a pierdut mult „în exterior'[31], dar se va întări „în 
interior'[32]. Armata și întărirea ei e principala grijă a sa. Dar și întărirea „morală” a Națiunii, pentru 
ca, atunci când va fi nevoie, România să poată a-și îndeplini „misiunea ei corespunzătoare în 
domeniul militar’[33]. În ciuda eufemismelor, nu mă îndoiesc că lon Antonescu făcea trimitere la un 
eventual conflict în Est, căci doar în acea parte putea România să-și îndeplinească misiunea sa 
militară. 

După această introducere, lon Antonescu îi tine lui Adolf Hitler un fel de curs de istorie a românilor, pe 
care șeful guvernului și statului german a trebuit să îl asculte. 


Poporul roman, România, spuse el lui Hitler, are un trecut vechi, glorios, „cel mai glorios”[34] dintre 
popoarele care trăiesc la Dunăre și Balcani. Națiunea Română este națiunea cea mai veche „din 
această zonă'[35]. Ea e mai veche cu multe secole de dinainte de Hristos. Imperiul roman s-a întins 
asupra Carpaţilor, Dunării și Nistrului, „cu o linie de frontieră așa cum era înainte de cedarea 


Basarabiei'[36]. 


În anii trecuţi de după stăpânirea Romei - 1.800 de ani - poporul român și-a menţinut limba, 
obiceiurile și același tip rasial, fapt unic în istoria Lumii. Atrage atenţia cancelarului german că în 
1.000 de ani poporul român „a avut de suferit, unul după altul, valuri ale barbarilor, care au trecut 
peste marele drum al naţiunilor europene’[37]. Datorită unor calităţi istorice unice, poporul român a 
rezistat, și-a păstrat identitatea și limba intacte, într-o asemenea măsură încât din Dobrogea până în 
Banat, din Basarabia până în „Nord” „nu există nici un fel de dialecte, ci pretutindeni se vorbește 
aceeași limbă română'[38]. Românii sunt singurul popor din Est care a ieșit din Evul Mediu „având o 
organizaţie politică'[39], preciză el. 500 de ani poporul român a luptat „împotriva rușilor'[40], oprindu- 
i la Dunăre. Cu tătarii, românii au luptat 300 de ani, oprindu-i la Nistru. Fără o armată puternică, cu 
forțe mici, dispersate, timp de 2.000 de ani, poporul român a rezistat „tuturor atacurilor”, la frontiera 
„unde se găsea abia cu câteva luni în urmă, când calamitatii din istoria lui cea mai recentă, a avut din 
nou de pierdut atât de mult'[41]. 


România, poporul roman, nu va renunţa niciodată la drepturile sale istorice, la dreptatea sa. Ea nu va 
înceta niciodată să lupte pentru drepturile sale. În istorie, îl informa lon Antonescu pe Adolf Hitler, în 
regiunea în care poporul român trăiește, el este cel mai vechi, este primul în această regiune. 
Românii nu vor părăsi niciodată pământul lor, iar dacă vor fi nevoiţi să plece „vor fi ultimii care să le 
părăsească'[42]. România a fost greu pedepsită pentru „greșelile unei singure generații'[43] cu prea 
mare ,severitate”[44]. Tot ceea ce poporul roman a muncit în 2.000 de ani de evoluţie istorică a 
pierdut. România nu va renunţa de a lupta pentru drepturile sale istorice, chiar dacă va trebui să mai 
lupte 2.000 de ani pentru „a dobândi poziţia la care, după părerea mea, este indreptatita’[45]. Cu 
câteva luni în urmă, pentru prima oară în Istorie, România a fost învinsă fără să fi luptat. 


După care adaugă: „Dezordinea internă era totuși atât de mare, încât România nu era capabilă să 
lupte și credința sa în conducerea statului dispăruse complet'[46]. În urmă cu câteva luni, România 
nu a avut niciun sprijin „din afară”[47], cum nu avea niciun fel de „putere morală'[48] de a rezista, fapt 
pentru care s-a prăbușit. Toate câte s-au petrecut și care au condus la prăbușirea statului, s-au 
petrecut „din cauză că în spatele vechiului regim forţele întunecate ale bolșevismului și iudaismului au 


dus în mod intenţionat la dezorganizarea ţării, cu scopul de a arunca în braţele bolsevicilor” [49]. 
Evident, nu am reținere în a crede că Hitler era mai mult decât încântat la auzul diatribelor 
anticomuniste ale lui lon Antonescu. 


Când el, Antonescu, a ajuns la putere în România, adaugă el, „după cea de a treia lovitură de 
stat'[50], nu avea lângă el nicio forță armată pe care să se sprijine. El nu a dorit sa ia puterea în stat 
cu ajutorul Armatei „întrucât consider acest lucru ca fiind primejdios pentru viitorul ţării mele'[51]. 
Trimiterea lui lon Antonescu /a cele trei lovituri de stat (n. ns.), cu ajutorul cărora a luat puterea, aveau 
în vedere, cred, cele trei situații istorice, din zilele de 4, 5 și 5/6 septembrie 1940, zile în care 
generalul lon Antonescu l-a deposedat de puterea absolută de care dispunea Carol al II-lea începând 
cu 10 februarie 1938. Îi declară lui Hitler că nu are „nici o legătură politică cu Garda de Fier'[52]. Era 
însă, un sprijinitor spiritual al acesteia, recunoscând lupta ei „pentru dreptate și recunoaștere 
internationala”[53]. 


Din acest motiv fostul rege Carol al Il-lea l-a ameninţat cu moartea și l-a persecutat. Cand el și-a 
asumat conducerea statului, a fost nevoit sa accepte urmarile nefaste, grave care au dus tara la 
catastrofă. Basarabia și Bucovina au fost evacuate sub o puternică „presiune rusă'[54], iar două luni 
de zile rușii au produs ciocniri de frontieră omorând soldaţi și ofițeri români. Situaţia s-a mai stabilizat, 
dar refugiații tot vin din Basarabia și Dobrogea, zise el. Peste 300.000 de refugiaţi au venit în 
România, iar îngrijirea lor a devenit „o povară pentru statul român'[55]. Statul trebuie să le dea 
locuinţe, hrană, haine, bani, locuri de muncă. Declară că „după verdictul de la Viena, politica sa s-a 
bazat pe două piloane: garanţia cu privire la frontiere și protecția minorităţii de 1.350.000 de români 
rămași în Ungaria, a căror viata, proprietate și libertate au fost garantate pe baza acestui verdict'[56]. 
Observati, lon Antonescu nu vorbește despre ,Dictat” (la Viena), ci despre „verdict”, care, in fond, tot 
una și același lucru era, cu privire la ceea ce s-a decis la Viena, fără acceptul autorităţilor române. 


Imediat după ,verdict”, ungurii au încălcat „obligaţia pe care și-au asumat-o fata de Germania si 
Europa'[57]. Din partea de Transilvanie dată Ungariei „45.000 de refugiati” [58] au venit în România 
„cu ochii scoși, limbile tăiate și unghiile smulse'[59]. Zice că el nu a luat măsuri de represalii contra 
ungurilor din România, cu toate ca putea s-o facă. Mii de români au fost schingiuiti, uciși, jefuiti de 
averile lor de către unguri. „Femei si copii au fost asasinați de unguri’[60]. În Țară neliniștea si ura 
sunt foarte mari la adresa ungurilor. Tara cunoaște o criză economică gravă, recolte proaste, 
dezorganizare. Criza economică a fost amplificată, adaugă el, și din cauza angajamentelor de livrări 
pentru Axă, angajamente care au fost îndeplinite în mod strict[61]. 


Declară lui Hitler că, la acel moment, în guvernare se sprijină pe Mişcarea Legionară. El îi zicea 
„mișcare naţional legionară”, și care avea nevoie de „reorganizare”, căci „foștii conducători'[62] ai 
Țării ucisesera sau azvârliseră în închisori pe liderii ei. România are nevoie de ajutorul economic si 
politic al Germaniei, spuse fără echivoc lon Antonescu. Pentru a reface statul are nevoie de liniște în 
țară, dar și de securitate la granițele ei. Dacă România se dezvoltă economic, faptul este și în 
„avantajul Germaniei și Italiei'[63]. Doreste ca Germania să acorde României „credite pe termen lung 
cu un procent de dobândă mic'[64]. Războiul va fi îndelungat, iar America va interveni în război, a 
presupus lon Antonescu. Si Rusia „are o atitudine nesigură'[65]. În caz de război pe timp îndelungat, 
dacă Germania ajută România să-și dezvolte industria și economia, ar putea să aibă „într-o măsură 
mai mare produsele tärii” [66]. 


Și sistemul de transporturi trebuie dezvoltat în România. Are intenţia să acorde o mare atenţie 
„industriei interne de produse alimentare, cu scopul, ca pe această cale, să se evite toate 
transporturile inutile’[67]. Precizează că „va adera la Pactul Tripartit în ziua urmätoare”[68]. România, 
spuse el lui Hitler, nu se va mulţumi doar cu calitatea de membru al Axei, ci va fi gata să lupte cu 
arma în mână, „împreună cu puterile Axei pentru victoria civilizatiei” [69]. 


Hitler răspunse lui Antonescu, că înţelege bine greutăţile prin care trece România și conducătorul ei, 
lon Antonescu. Apoi, zise că, la vremea dictatului de la Viena, situația dintre România și Ungaria era 
gata să explodeze într-un „conflict”, „conflict care ar fi putut duce la o catastrofă generală'[70]. O 
astfel de evoluţie a evenimentelor, zice Hitler lui Antonescu, din perspectiva Germaniei, „ar fi dus la 
crearea unui vid militar si politic’[71]. Crede că dacă statul român se prabusea în 1940, vidul militar 
din zonă ar fi adus pe scenă bolșevismul, ocupaţia Rusiei Sovietice. Dacă Rusia ar fi ocupat 
România, fie și pentru o perioadă scurtă de timp, el, Antonescu, ar fi fost „eliminat sau deportat în 
Siberia asa cum s-a întâmplat în alte regiuni ocupate de Rusia'[72]. Acum, de cand lon Antonescu a 
venit la cârma statului, Hitler are convingerea că „România, în pofida dificultăţilor, va fi pusă din nou 
pe picioare'[73]. Germania, într-o asemenea situaţie, îl avertiza el pe lon Antonescu, nu ar fi putut 
face nimic, făcând aluzie, desigur, la alianţa dintre Al Treilea Reich și U.R.S.S. de la acea vreme, ca 
urmare a semnării pactului din 23 august 1939 și a celui din 28 septembrie 1939, ambele semnate la 
Moscova. La momentul „verdictului” de la Viena, adaugă Hitler, Germania nu era în măsură „de a 
folosi forta”[74] la adresa U.R.S.S.. 


După ce campania militară din Franţa s-a încheiat, „ea a început să-și retragă trupele din poziţiile 
mult avansate în Occident'[75]. În istorie, mai zise Hitler, nu „frazele” rezolvă o situaţie politică 
tensionată. Problemele istorice în istorie sunt reglementate „prin forta’[76], declară el șefului statului 
roman. Se pot face presiuni politice doar dacă ele se sprijină „pe mijloace militare”[77]. El, Hitler, a 
dat „verdictul” de la Viena, „în disputa romano-ungara’[78], fiind conștient că niciuna dintre cele două 
parti nu va fi mulțumită: „una pentru că a obținut prea putin, iar cealaltă pentru că a fost silită să facă 
concesii prea mari'[79]. Crede că, la Viena, trebuia ţinut seama de un echilibru „între drepturile etnice 
și drepturile politice și istorice, luând în considerare sensibilitatile ambelor părți'[80]. Această hotărâre 
am luat-o din considerente strategice și mai puţin din considerente etnografice. El crede că frontierele 
etnografice nu coincid „niciodată”[81] cu considerentele geografice. intelege marile sacrificii pe care 
ar trebui să le facă România. E mai bine, spuse el, ca să fie făcute „sacrificii grele și să salveze prin 


aceasta esenţa naţiunii, decât să se piardă întregul popor'[82]. 


El, Hitler, are o foarte bună înţelegere cu privire la ce s-a petrecut cu românii „în regiunile cedate”[83]. 
Poporul german a cunoscut multe „lupte de nationalitati’[84]. Doar în Polonia au fost uciși 60.000 de 
germani înainte de 1 septembrie 1939. Numărul celor uciși „crește din zi în zi'[85], putând să ajungă 
„prin descoperirea de noi cadavre”[86] la peste 100.000 de germani uciși de polonezi. După care, 
Hitler îi spuse lui Antonescu că „există pur și simplu timpuri în care nu raţiunea, ci pasiunea și ura au 
precumpänire”[87]. Are convingerea că această „etapă'[88] în relaţiile româno-ungare va fi depășită. 
Nu trebuie uitat, preocupaţi de nenorocirile căzute peste poporul român, că, în spate, se pregătește 


un pericol și mai mare „ce încă ne ameninţă'[89], conchise el făcând trimitere la Rusia Sovietică, fara 
a o numi. 


După care schimbă tema, trecând la problemele războiului în curs. În Vest, războiul a provocat 
Germaniei pierderi minore, nesemnificative, atât „în efective'[90], cât și în ,materiale”[91], unde au 
fost practic „nule”[92]. În martie 1940, Germania avea gata de luptă 230 de divizii, între care 20 de 
divizii blindate, toate echipate „cu material exclusiv german”[93]. La acel moment, armata germană 
„este cea mai puternică si mai bine echipată pe care a avut-o Germania vreodată'[94]. Germania 
dorește să „termine războiul cât mai curând posibil și să excludă Anglia de pe continent'[95]. Pentru 
„totdeauna” [96], preciză el. În fata catastrofei care o ameninţă, preciza Hitler cu dreptate, „Anglia ar 
abandona bolșevismului întreaga Europă cu scopul de a se salva pe sine'[97]. Desigur, el, Hitler, are 
în vedere că Anglia ar abandona Rusiei „și Balcanii'[98]. Amintește ceea ce Antonescu știa foarte 
bine, că relaţiile dintre Germania și Rusia „sânt reglementate prin tratat'[99]. Însă, ea, Germania, are 
răspuns la „toate eventualităţile”[100], Germania se poate bizui în primul rând pe armata sa. Declara 
că Germania nu are interese teritoriale în Balcani. Pe ea o interesează extinderea imperiului său 


colonial și „să obțină baze pe coasta Atlanticului” [101]. Germania are mari interese economice în 
Balcani. Nu dorește doar să vândă în regiune ,märfuri”, așa cum fac ,toti”, ci vrea să fie si un mare 
cumpărător al produselor din regiune. Exportă mașini, tehnică, produse chimice, material de război 
unde este cazul, și vrea de acolo „materii prime'[102]. Din acest motiv, el, Hitler, nu dorește ca 
„Balcanii să se cufunde într-o mare de sânge și lacrimi'[103]. Tot din acest motiv, Germania a dat 
României garanţiile cunoscute privind granițele sale. Garantia dată României pe 30 august 1940, la 
Viena, a fost o serioasă povară militară pentru Germania, dar n-a fost „o frază goală'[104]. 
Respectiva garanţie se sprijinea pe cele 180 de divizii, fără a le aminti pe cele 50 de divizii „din 
Occident’[105]. În privința respectării cuvântului dat României, el, Hitler, este „gata la orice si hotărât 
să facă totul”[106]. Punctul slab în regiunea de Est, zise Hitler lui lon Antonescu, este Turcia, unde 
„englezii au creat baze”[1071], si de unde pot „înainta mai departe spre nord pe calea aerului si sa 
poată trezi lăcomia altor state”[108]. Nu va permite cu niciun chip englezilor să amenințe regiunea. 
Evident, Hitler avea în vedere, în primul rând, Valea Prahovei, zona strategică cea mai importantă 
pentru Al Treilea Reich. Doreste ca România „să-i usureze”[109] oprirea accesului Angliei în regiune. 


După care Hitler revine „la chestiunile economice” declarând că Germania are interesul ca România 
să aibă economia puternică. Germania va ajuta România cu credite generoase pe termen lung, iar 
surplusul producţiei românești să fie cumpărat de ea. Preţurile produselor vor rămâne stabile ani 
buni[110]. Țările din Europa, îndeosebi popoarele vecine Rusiei, au interesul să colaboreze cu 
Germania pentru a „înfrânge valul slav'[111]. Aminteste că în convorbirile cu V. M. Molotov (12-14 
noiembrie 1940 - n. ns.) i-a declarat acestuia că garanţiile Germaniei sunt sincere fata de România. 
Adaugă, apoi, că „Molotov a căutat să determine (să afle - n. ns.) dacă garanţia acordată României 
este îndreptată împotriva Rusiei'[112]. Zice că i-a spus ministrului sovietic că Germania „nu poate 
îngădui nici o încălcare a teritoriului României, indiferent de tara care ar înfăptui aceasta 
incälcare”[113]. Nici Finlanda, el, Hitler, nu a lăsat-o la cheremul U.R.S.S., declarându-i aceluiași 
Molotov că „nu va fi îngăduit un război în Marea Baltică”[114]. A încercat să-l convingă pe Molotov să- 
| determine să accepte „o schimbare de direcţie a expansiunii ruse și speră că va avea succes și în 
această chestiune”[115]. 


Abordează, apoi, problema războiului greco-italian, unde constată o „umbră temporară în tabloul 
general”[116], deoarece ltalia nu a luat în considerare in mod suficient „factorii geografici si 
sezonieri”[117]. În această problemă, Germania nu solicită nicio colaborare României, dorind numai 
una „între statele majore generale, care nu va constitui nici un fel de povară pentru statul 
roman’[118]. îl puse la curent pe lon Antonescu că Rusia a încercat să acorde garanţii Bulgariei, dar 
aceasta „nu a cerut nici un fel de garantie”[119]. El, Hitler, nu „vede chestiunea aceasta în mod 
favorabil”[120]. 


Ca si concluzie, noteaza Paul Otto Schmidt, interpretul oficial al lui Adolf Hitler, acesta si-a exprimat 
,convingerea ca generalul Antonescu va reusi sa reorganizeze armata romana si sa o transforme intr- 
un instrument eficient al apărării nationale’ [i]. 


Hitler continuă exprimându-și deplina satisfacție că România a aderat la Pactul Tripartit. Niciodată, 
zise Hitler, Stalin nu va ataca un „asemenea bloc de puteri cum este cel care-l reprezintă Germania și 
prietenii ei'[122]. După care declară un adevăr despre Stalin, zicând că acesta „nu dorește să riște 
nimic, ci numai să obţină câștiguri'[123]. Prin intermediul folosirii forței, desigur, asa cum a procedat 
în cazul României în vara trecută (1940 - n. ns.). Lui Stalin i-am arătat limpede că nu i se va permite 
expansiunea „spre zone în care sânt interesate Germania si Italia” [124]. El crede că îl va convinge 
pe Stalin să-și îndrepte pretenţiile de teritorii noi „în alte parti” [125]. 


Revine și-i declară lui lon Antonescu ca el înțelege bine ,dificultätile” interne pe care le are de 
rezolvat. Ca opera de reconstrucţie politică să izbutească, ar fi bine ca generalul Antonescu să aibă 
alături „un partid puternic” [126]. România se va reface, iar noua prosperitate îl va ajuta să 
depășească greutăţile. „La urma urmelor”, mai zise Adolf Hitler, „istoria lumii nu se termină cu anul 
1940"[127]. 


Desigur, prin ultimele cuvinte, Adolf Hitler voia să-l consoleze pe Antonescu pentru partea de 
Transilvanie cedată Ungariei, cât și la teritoriile istorice din Nord-Est anexate de U.R.S.S., tocmai cu 
asentimentul Germaniei. 


PL 


Antonescu îi mulțumește lui Hitler pentru „cuvintele acestea de la urmă”, după care i-a spus acestuia, 
din nou, „programul lui de reconstrucţie, atrăgând în special atenţia asupra discuţiilor tehnice avute cu 


ministrul Clodius”[128]. A repetat ideea că poporul român este „o insulă latină in Marea Slavä” [129], 
tocmai datorită capacităţii de luptă și „de rezistență a poporului român'[130]. 


larăși a revenit asupra nevoilor României de credite cu un procent redus de dobândă. Îl informează 
pe Hitler că România are mari dificultăţi „cu rușii la Gurile Dunării'[131], menţionând că, în discuţia cu 
Ribbentrop, i-a vorbit acestuia de necesitatea de a construi un canal de la Cernavodă la 
Constanta[132]. Crede ca acest canal va putea fi construit într-o perioadă de 5 ani „și făcând 
cheltuieli de 2 sau 3 miliarde lei, cu scopul de a zădărnici planul Rusiei de a împotmoli braţele Dunării 
care aparțin României, până într-o perioadă de 15 ani'[133]. 


După acestea, notează Paul Otto Schmidt, Antonescu l-a informat pe Hitler că Rusia urmărește să 
excludă „Germania si Italia din Comisia pentru Dunărea maritimă'[134]. Rusia a cerut României ca să 
permită vaselor sale de război „până la Brăila, adică în spatele liniei de apărare a României în 
Moldova'[135]. De luni bune, România nu poate avea o zi de liniște, „în special din motivul că rușii nu 


vor să fixeze frontiera în mod definitiv’[136]. 


După care, notează Paul Otto Schmidt, lon Antonescu „s-a plâns în declaraţii de o lungime 
considerabilă despre felul cum a fost tratată minoritatea românească de către Ungaria [137]. A oferit 
lui Hitler zeci de exemple de crime în masă ale ungurilor contra românilor. El spuse lui Hitler că 
România are de partea sa în cazul Transilvaniei și drepturile istorice, ca și cele etnice. Pământul 
acesteia „a aparținut României în istoria lui'Ţ138]. A susţinut teza sa în fata lui Hitler „cu unele date 
istorice”[139], dezmintind faptul că „secuii ar putea fi consideraţi unguri'[140]. 

A declarat lui Hitler că la acel moment „România va sta acum linistita’[141], dar la momentul „păcii 
generale” [142], ea va ridica din nou glasul „pentru a obține dreptate'[143]. A mai spus lui Hitler ca 
diferendul cu Ungaria s-ar putea rezolva satisfăcător „pe baza unui schimb de populații între Ungaria 
și România'[144]. A solicitat viguros ca cele prevăzute în verdictul de la Viena să fie respectate, „în 
special a obligaţiilor prevăzute de acesta cu privire la minoritäti”[145]. 


În replică Adolf Hitler i-a răspuns lui lon Antonescu că, desigur, „în verdictul de la Viena n-a fost găsită 
o soluţie ideală'[146]. Asa cum Antonescu, adaugă el, a arătat dreptatea cauzei României „în 
declarații ce au durat ore întregi'[147], la fel au vorbit și reprezentanţii Ungariei „în favoarea tezei 
ungare”[148]. Nu e încă timpul, mai zise diplomatic Hitler, ca această problema să fie reanalizată „în 


retrospectivă”[149]. Repetă lui lon Antonescu că îi înțelege deplin ,simtämintele, indignarea si 
durerea lui'[150], după care, iarăși, declară că „istoria nu se va opri la 1940'[151]. 


Aflăm că, și după aceste spuse ale lui Hitler, lon Antonescu a continuat să pledeze cu vigoare cauza 
României „încă de câteva or [152], cu argumente, și că discuţia s-a încheiat „într-o atmosferă 


PL 


prieteneascä”[153]. 


Pe 25 noiembrie 1940, lon Antonescu a solicitat „în mod expres”[154] ca Hitler să-l primească într-o 
vizită „de rămas bun'[155], în care i-a mulțumit lui Hitler „pentru cinstea de a-l fi invitat la Berlin, ca și 
pentru bunăvoința cu care a fost întâmpinat peste tot, în cursul șederii sale'[156]. Aminteste lui Hitler 
că „a discutat” [157] cu Joachim von Ribbentrop „probleme politice'[158], intelegandu-se asupra 
tuturor. E recunoscător lui Hitler si lui Ribbentrop pentru „strădaniile”[159] în vederea reglementării 
„litigiului româno-ungar'[160]. Reamintește lui Hitler că la semnarea „păcii generale” „România va 
avea un cuvânt de spus”[161] în problema Transilvaniei cedate Ungariei. Declară că poporul român e 
gata „să lupte pentru drepturile sale'[162], iar el subliniază acest fapt „în calitate de conducător al 
acestui popor si ca soldat'[163]. Precizeaza că s-a înţeles cu „domnii germani'[164] și în problemele 
economice. Reaminteste șefului statului german că România are mare nevoie de credite din partea 
Germaniei. Nu s-a ajuns la un acord doar asupra „problemei dobânzii'[165]. Cu feldmareșalul Keitel a 
discutat „problemele militare'[166] intelegandu-se „în toate privintele’[167]. Va lucra neobosit la 
reorganizarea armatei române, iar la primăvară „armata română va fi o forță combativă'[168]. 
România, zise el lui Hitler, nu solicită „restabilirea graniţelor sale fara să fi luptat pentru aceasta”[169]. 


Hitler îi răspunse că s-a hotărât să se întâlnească „pentru prima oară cu un om care reprezintă 
interesele României cu inima fierbinte”[170]. Îl asigură pe lon Antonescu, în calitatea de „naţionalist 
fanatic'[171], că el îl înțelege bine și-l aprobă în telurile sale. Istoria e întotdeauna intelegatoare 
„pentru un popor care a tins către țelul său cu idealism credincios și o dăruire fanatică'[172]. Îl 
asigură pe Antonescu că „România fiind acum aliata’[173] Germania o va ajuta „în toate 
privintele”[174], atât din punct de vedere economic, cât si politic. Germania garantează existența 
„statului român'[175], iar în spatele cuvântului său „stă de acum înainte întregul Wehrmacht 
german”[176]. 


Nu am nicio îndoială că aderarea României la Axă, în noiembrie 1940, la Berlin, a fost un fapt care a 
salvat ființa statului roman. În lipsa sprijinului Germaniei lui Hitler, sprijin oferit la 30 august 1940 la 
Viena, cât și în absenţa semnării de către România a Pactului Tripartit, la Berlin, pe 23 noiembrie 
1940, U.R.S.S. nu ar fi ezitat în niciun fel să atace statul român. Numai că, dacă Stalin și-ar fi trimis 
armatele la Vest de Prut, în toamna anului 1940, armata română ar fi luptat cu bravură pentru 
apărarea fiinţei nationale, asa cum a și declarat lon Antonescu într-o ședință de guvern din toamna 
anului 1940. U.R.S.S. avea în plan să atace și să ocupe întreaga Românie, nu există nicio îndoială; 
cererile lui V. M. Molotov către Hitler, în cadrul vizitei oficiale a acestuia la Berlin (12-14 noiembrie 
1940), prin care a solicitat un răspuns limpede dacă garanţiile date de Germania si ltalia României, 
imediat după ce aceasta a semnat dictatul de la Viena, includ și în cazul unui atac rusesc contra 
acesteia, dovedesc fără putinţă de tagada intenţiile agresive ale U.R.S.S. în acea toamnă grea, 
dramatică a anului 1940. 

„Sânt convins că Antonescu este singurul om capabil de a 
conduce destinele României” (Adolf Hitler, 14 ianuarie 
1941, Berghof) 

Din 27 noiembrie 1940, după asasinatele de la Jilava, 
relaţiile dintre lon Antonescu și Horia Sima, comandantul 
Mișcării Legionare, s-au deteriorat profund. Adept al Legii 
și Ordinii, lon Antonescu detesta anarhia, dezordinile, 
excesele de orice fel. El a înţeles că un conflict cu Horia 
Sima devenise iminent, iar faptul că acesta a solicitat 
audienţă la Hitler, la începutul anului 1941, l-a determinat si 
pe șeful guvernului român „cere și el o audienţă la 
Hitler'[1]. 


Așadar, Adolf Hitler i-a invitat în vizită oficială în Germania, 
în ianuarie 1941, atât pe lon Antonescu, cât și pe Horia 
A NT on Sima. Acesta din urma, desi toata lumea il sfatuia sa se 
ANTONESCU ducă in Germania, în acest sens au depus eforturi 
A 2 insistente W. Fabricius, ambasadorul german la București, 

a cat si Erich Hansen, Seful Misiunii Militare Germane din 
HITLE România[2], a refuzat să-l însoţească pe lon Antonescu în 
vizita sa oficială în Germania. Motivele refuzului nu pot fi 
decât acelea că lui Horia Sima i-a fost teamă ca lon 
Antonescu să nu-l fi pus într-o situaţie de inferioritate în 
fata lui Hitler, cat și faptul ca pe timpul absenței generalului 
din România să pună la punct detaliile rebeliunii ce se va 
declanșa pe 21 ianuarie 1941. 

La urma urmei, mergand la Hitler, pe 14 ianuarie 1941, lon Antonescu a dorit sa stie definitiv pe cine 
va sprijini Hitler pe mai departe in fruntea statului roman: pe e/ sau pe Horia Sima si Miscarea 
Legionară. Răspunsul lui Hitler, unul transant și decisiv, îl vom urmări din analiza celor consemnate 
de Paul Otto Schmidt, interpretul oficial al lui Adolf Hitler, analiză pe care o vom întreprinde mai jos. 


Cu două zile înainte ca lon Antonescu să aibă o altă întâlnire cu Adolf Hitler, șeful guvernului german 
a trimis o Scrisoare acestuia, pe 12 ianuarie 1941, de la Obersalzburg, prin care îl recomandă 
călduros pe „domnul ministru Killinger'[3], în calitate de „ministru al meu la Bucuresti”[4], dar și „de 
reprezentant oficial al Reichului”[5]. De asemenea, Hitler îi scria lui Antonescu că Manfred von 


Killinger l-ar putea ajuta „în greaua d-voastră luptàä”[6], și ca „sfătuitor'[7], având de la el, adică de la 
Hitler, sarcina ca „niciodată să nu se nască dificultăţi pentru România din cauza grupării locuitorilor de 


x7 


naţionalitate germana’[8]. Crede că von Killinger ar putea fi șefului guvernului român un ajutor „fidel 
și loial intermediar’[9]. Killinger, scria Hitler, sosit în România, nu va servi „numai interesele ţării sale, 
ci și ca om de încredere special al meu (subl. ns. - G. M.), după toate puterile sale va încerca să fie 
de folos României noi si va fi, fie ca intermediar, fie ca sfătuitor, gata de a ajuta la orice ora”[10]. În 
opinia lui Adolf Hitler, Killinger are o mare experienţă în a aplana tensiunile „care se nasc din 
impetuosul elan revoluţionar al unei mișcări pe de o parte, și din păstrarea necesară a temeiurilor de 
ordine, pe de altă parte'[11]. E ușor de înțeles ca Hitler, asa cum reiese din Scrisoarea trimisă lui lon 
Antonescu, era deosebit de bine informat cu privire la conflictul de la acea oră dintre șeful guvernului 
și Mișcarea Legionară, care conflict peste câteva zile se va acutiza dramatic. De altfel, însăși vizita lui 
lon Antonescu la Hitler, din 14 ianuarie 1941, avea ca motivaţie principală tocmai conflictul intens 
dintre cei doi factori de putere guvernamentală din România. Din Scrisoare înţeleg bine, iar cine 
citește textul acesteia ar înțelege limpede, ușor, ca Hitler avea informaţii că un deznodământ violent 
urma să se producă între lon Antonescu și Horia Sima. lar însăși Scrisoarea lui Adolf Hitler către lon 
Antonescu, una de recomandare a noului ambasador german la București, din tot conținutul său, 
dovedește că șeful guvernului german, în ceea ce privește respectivul conflict, a trecut aproape 
necondiționat de partea generalului lon Antonescu. 


Ca și concluzie, desi Hitler recomanda pe Manfred von Killinger ca pe un prieten al său, care va sti 
„să-și câștige in România noua’[12] „stimă și apreciere”[13] din partea guvernului și poporului roman, 
speranța lui s-a dovedit deșartă. Manfred von Killinger, în cei aproape 4 ani cât a stat la București, nu 
a câștigat nici stima si nici încrederea României, dacă avem în vedere doar celebrul articol-pamflet al 


lui Tudor Arghezi numit ,Baroane”. 


În Jurnalul Mareșalului Antonescu, la data de 14 ianuarie 1941 este trecut „vizita domnului general 
Antonescu la cancelarul Adolf Hitler”; aflăm că această a doua vizită a lui lon Antonescu în Germania 
s-a efectuat cu avionul personal al lui Hitler, care a trimis special la București pe pilotul lui personal 
Hans Baur. Avionul lui Hitler a decolat spre Germania de pe aeroportul Băneasa, pe 14 ianuarie 
1941, ora 9:15[14]. Șeful statului a fost însoţit doar de Gh. Davidescu, fost ambasador al României la 
Moscova, la vremea ultimatumurilor lui Stalin, și unul dintre cei mai loiali și buni colaboratori ai săi, 
locotenent-colonelul Mircea Elefterescu[15]. La care s-a adăugat și W. Fabricius, ambasadorul 
Germaniei la București. 


PL 


De la Bucuresti la Salzburg, avionul condus de Hans Baur a făcut o „singură escală'[16]. La ora 
12:45, avionul cu delegaţia României ajunge la Salzburg, iar de acolo lon Antonescu se urcă în 
automobil imediat, deplasându-se spre Fuschl, „unde sântem așteptați de dl von Ribbentrop la 
intrare”[17]. Timp de o jumătate de oră, când iau masa, lon Antonescu discută cu ministrul de externe 
al Germaniei un subiect inedit, original: „deosebirile ce există între metoda de lucru în diferite 
täri”[18]. 


Cronicarul Jurnalului notează că imediat „după dejun”[19] (prânz — n. ns.) s-au deplasat la Salzburg, 
au oprit 15 minute la hotel, „iar de acolo la Bergof în audienţă la Fuhrer'[20]. La Bergof, sau 
Obersalzburg, lon Antonescu și restrânsa sa suită au ajuns la ora 16:30. Adolf Hitler primește 
delegația română „în capul scării, numai in talie’[21], având un aer liniștit și „foarte amabil'[22]. 
Alături de Hitler se aflau W. Keitel si A. Jodl, ambii generali. Ceva mai târziu sosește și Joachim von 
Ribbentrop. Discuţiile dintre Hitler și lon Antonescu s-au desfășurat între orele „16:30 și până la ora 
20, exceptându-se timpul de la ora 18-18:30, când s-a servit ceaiul'[23]. Despre conţinutul discuţiilor 
dintre cei doi șefi de stat vom afla detalii de la minuta întrevederii scrisă de interpretul oficial al lui 
Hitler, Paul Otto Schmidt. 


Evident, cronicarul Jurnalului, si aici îl am în vedere pe locotenent-colonelul Mircea Elefterescu, nu a 
participat la întâlnirea oficială dintre Hitler și Antonescu, fapt pentru care nu a consemnat absolut 
nimic despre eveniment. În Jurnal e notat că, după întâlnire, Adolf Hitler i-a mulțumit lui lon Antonescu 
pentru „vizita facuta’[24] și că regretă că „împrejurările actuale îl împiedică de a-i întoarce vizita”[25]. 
După care Jurnalul consemnează că Hitler i-a declarat lui lon Antonescu că „în toată Europa nu 
cunoaște decât doi șefi” cu care îi place să lucreze: „Mussolini și generalul Antonescu”[26]. Declaraţia 
lui Hitler către lon Antonescu o apreciez drept de circumstanta, considerând că a fost făcută doar 
pentru a-l flata, intuindu-l, cum și a fost de fapt, extrem de vanitos. 


PE 


La sfârșitul întrevederii, la momentul despărțirii, Hitler „și colaboratorii săi'[27] au însoţit delegaţia 
română „până la automobile'[28], coborând scările reședinței sale „într-o obscuritate aproape 
completa’[29]. Din gara orașului Salzburg, lon Antonescu se urcă într-un „tren special'[30] care 
pleacă spre Viena, în jurul orei 21:00. În tren, aflăm amănuntul că delegaţia română a fost însoțită de 
„Consilierul de Legatie Zapp'[31]. După care, cronicarul Jurnalului notează o inadvertenta fara să o 
sesizeze, că, ajungând la Viena, în gară, „la ora 20:40"[32], delegaţia pleacă cu automobile „la 
aerodrom’[33]. Noaptea dinspre 14 spre 15 ianuarie 1941, lon Antonescu a petrecut-o la Viena, la 
hotel, care hotel nu e numit, deoarece, pe 15 ianuarie 1941, lon Antonescu se urcă în avion, la ora 
9:20, avionul decoland spre România, unde ajunge „la ora 12:15"[34]. 


La întâlnirea dintre Hitler și lon Antonescu de la 14 ianuarie 1941, la Bergof (după cum a notat 
„Jurnalul Mareşalului Antonescu”) sau Obersalzburg, cum găsim notat în volumul Antonescu - Hitler. 
Corespondenţă și întâlniri inedite (p. 64), au asistat din partea Germaniei Joachim von Ribbentrop, 
ministrul de externe, feldmareșalul W. Keitel, W. Fabricius și Manfred von Killinger[35]. Această a 
doua vizită oficială a lui lon Antonescu la Hitler a fost solicitată de el. Scopul ei nu putea fi decât acela 
de a-l determina pe Hitler să aleagă: ori el, Antonescu, în fruntea statului român, ori Mișcarea 
Legionară condusă de uzurpatorul Horia Sima. Însăși nota convorbirilor dintre cei doi subliniază că 
lon Antonescu a ridicat la întâlnirea cu dictatorul Germaniei „problemele... mai ales în legătură cu 
situaţia politică interna”’[36]. 


La întâlnirea oficială cu Hitler, lon Antonescu începe prin a declara că, din noiembrie 1940, „s-au 
schimbat multe”[37] și că a venit la el pentru a „clarifica câteva chestiuni’[38]. El, Antonescu, are în 
spatele său „întreaga țară'[39]. A repus administraţia pe picioare, a redresat economia, a făcut mari 
economii de „7 miliarde de lei'[40] fără a jecmăni populaţia punând noi impozite. Banii economisiti îi 
va folosi, îi spuse el lui Hitler, „pentru a dezvolta armata română'[41]. Are convingerea că 
reorganizarea armatei române el o va încheia până în luna aprilie a anului 1941, când va fi gata 
pentru a face fata „tuturor situaţiilor ce s-ar putea ivi'[42]. A depozitat rezerve alimentare pentru 
armată și populaţie, ce vor ajunge „până la noua recoltă'[43]. Administraţia ţării, mai spuse el, va fi 
așezată „pe o bază în întregime nouă'[44]. 


Aflăm din sinteza efectuată de Paul Otto Schmidt că lon Antonescu, din cele spuse până acum, a 
vorbit despre „mișcarea legionară care și-a pierdut pe adevărații ei conducători în lunga si eroica ei 
bătălie împotriva vechiului regim”[45]. Odată venit la putere, el, lon Antonescu, a dat „legionarilor 
deplină libertate în privința organizării lor și i-a sfătuit să urmeze modelul organizațiilor national- 
socialiste”[46]. Conducerea Gărzii de Fier nu l-a ascultat, spuse el, și nu a mai promovat în funcţii de 
conducere „elita intelectuală din tara, în timp ce au sprijinit ridicarea unor elemente inferioare din 
rândul populatiei” [47]. Desigur, trimiterea la „elementele inferioare” a lui lon Antonescu nu avea o 
conotaţie rasială, ci una culturală, intelectuală. A doua greșeală a Mișcării Legionare, preciza el lui 
Hitler, a constat în faptul că a dorit ca să-și realizeze „toate idealurile revolutionare”[48] dintr-o data, 
fapt care i-a dus pe o cale greșită, neconstructivă. Revine la prima mare greșeală a Mișcării 
Legionare - „admiterea în rândurile sale a unor elemente inferioare”[49] - declarând că urmarea 
acestei practici politice a fost „infiltrarea comuniștilor în organizaţia legionară” [50]. Infiltrarea în alte 


organizaţii politice este noua „metodă bolșevică de penetratie în alte täri” [51]. Din ordinul Moscovei, 
comuniștii nu mai creează partide proprii, comuniste, ci „comuniștii intră în număr mare în rândurile 
organizaţiilor politice existente în tara’[52]. A doua mare greșeală a lui Horia Sima și a Mișcării 
Legionare a fost aceea de a-și „realiza idealurile revoluţionare dintr-o singură lovitură”[53], greșeală 
care a dat peste cap administraţia ţării. Precizează in mod expres unde s-au resimţit urmările 
negative ale politicii Mișcării Legionare după luarea puterii: „în ministerele ordinii publice si 
economiei'[54]. Opinia publică din România, ca urmare a acestor „două greșeli fundamentale”[55], si 
care in septembrie 1940 ,sustinuse în mod covârșitor mișcarea legionară'[56], la acea vreme s-a 
întors împotriva ei, „a abandonat-o'[57]. El tot a încercat să-i convingă pe legionari să respecte 
Legea, „să-i aducă pe calea cea bună'[58], mult timp, dar nu l-au ascultat. La acea vreme, zise lon 
Antonescu lui Hitler, tot poporul român îl sprijină, i s-a alăturat, toate clasele și categoriile sociale: „de 
la ţărani și până la profesiunile organizate ale justiției, armatei, inginerilor și profesorilor 
universitari'[59]. Toţi din aceste grupuri profesionale l-au îndemnat să formeze un „guvern nou'[60] 
fără Mișcarea Legionară. El nu dorește și nici nu intenţionează acest lucru; el are de gând să menţină 
la putere „regimul legionar'[61]. Are nevoie de o noua organizaţie guvernamentală, dar nu cu ajutorul 
Armatei, cum multi îl sfătuiesc. Căci, spuse șeful statului român lui Hitler, „un guvern pur militar este 
ultima carte pe care o poate juca o tara”[62]. 


Din vorbele lui Antonescu, pot trage concluzia că, la începutul convorbirii cu Adolf Hitler, el nu era 
deloc sigur pe cine anume va sprijini dictatorul Germaniei, în disputa pentru putere dintre el si 
Mișcarea Legionară. De aici șovăielile lui, spusele lui cum că are de gând să-i menţină la putere pe 
legionari. Doar dacă vor accepta să se reorganizeze cât mai repede cu putință Mișcarea Legionară. 
El poate guverna mai departe România doar dacă are „libertatea lui absolută de actiune”[63]. Din 
acel moment el crede că trebuie să se facă „o diviziune cât se poate de clară între guvern și 
legiune”[64]. Crede că ar fi necesare contacte cât mai strânse între legiune și partidul national- 
socialist pentru ca aceasta să se reorganizeze. El vede „aceste relaţii [65] posibile doar prin 
intermediul lui, al generalului Antonescu[66]. Declara lui Hitler că el, generalul Antonescu, va trece la 
organizarea Legiunii „întrucât a devenit evident în ultimele 4 luni că ea este incapabilă să facă 
aceasta prin propriile sale eforturi [67]. După care spuse câteva vorbe extrem de sugestive, 
avertizându-l pe Hitler că sosise momentul să decidă definitiv pe cine sprijină la putere în România: 
„Dacă dorinţele referitoare la diviziunea dintre guvern și partidul legionar, precum și la reorganizarea 
acestui partid de către el personal vor fi îndeplinite, el poate garanta că în foarte scurt timp România 
va deveni o tara capabilă nu numai de a-și ridica producţia economică, dar si de a juca un rol în 
politica internaţională"[68]. lată cheia succesului lui Antonescu pe lângă Hitler: avea puterea reală în 
stat, garanta că România va livra petrol și cereale cât mai multe Germaniei. „Dacă vei avea nevoie de 
armata română, ea va lupta alături de Wehrmacht în războiul pe care îl vei duce cu Rusia”. Asta a 
vrut să spună lon Antonescu lui Hitler prin cuvintele pe care le-am citat. 


Continuă, apoi, declarând că, și dacă cele două condiţii cerute de el nu s-ar putea îndeplini, el nu va 
renunţa „la sarcina”[69] pe care i-a dat-o „istoria'[70], de a salva România, deoarece „el a primit 
mandat direct de la popor, a cărui majoritate îl sprijină si are încredere în el’[71]. În cazul când 
energiile sale se vor irosi „în dispute politice interne'[72], el nu va ezita „să-și salveze tara, si el va 
face aceasta cu Legiunea, fără Legiune sau chiar împotriva Legiunii'[73]. Are, totuși, speranţa că 
misiunea sa de a salva statul si tara nu se va realiza „în opoziţie fata de Legiune'[74]. 


Hitler luă cuvântul, făcând un fel de filozofie a istoriei, cum obișnuia el la întâlnirile cu diverși lideri 
europeni. Orice regim politic are nevoie de sprijinul poporului, căci așa reiese din experienţa trecutului 
istoric, spuse el. În absenţa sprijinului poporului, un regim politic apelează la forță, si nici nu durează 
în timp dacă personalitatea istorică excepţională care l-a încarnat a dispărut. Nu am îndoială ca în 
cazul personalității excepţionale, Hitler se avea în vedere pe sine. 


După care, nu se mai încurcă în teoretizări si filozofii ale istoriei si răspunse lui Antonescu ceea ce 
acesta dorea cu atâta ardoare. Între Germania și România, zise Hitler lui Antonescu, o colaborare 
strânsă nu „depinde de existența unei organizaţii române identice sau adaptate după partidul 
national-socialist’[75]. Germania dorește să știe dacă „ruperea relaţiilor dintre partidul national- 
socialist și mișcarea legionara’[76] ar avea un efect pozitiv în ceea ce privește colaborarea cu 
România; pentru ea această rupere nu ar fi „un sacrificiu”[77]. 


El, Hitler, si Germania nu au deloc intenţia „de a se amesteca în afacerile interne”[78] ale României. 
Germania va accepta ceea ce generalul Antonescu dorește. Este de acord și el că dificultăţile în 
relaţiile dintre general și Legiune se explică prin „pierderile de conducători în cursul perioadei 
militare”[79]. Declara că partidul pe care îl conduce a subliniat totdeauna conducătorilor Legiunii că 
„generalul Antonescu este salvatorul ţării'[80]; din acest fapt aceștia trebuiau să tragă „concluziile 
necesare”[81]. Mereu li s-a spus conducătorilor Legiunii de către germani, că trebuie să colaboreze 
„cu conducătorul statului, într-o loialitate absoluta’[82]. Nu are nicio opinie, adaugă Hitler, asupra 
faptului că o fuziune între Legiune si Antonescu ar fi „o solutie”[83]. Dacă nu se va ajunge la o relaţie 
armonioasă între cei doi factori de putere din România, crede că vor urma noi tensiuni, noi crize, din 
cauză că oamenii fostului regim si „comuniștii vor fi din nou incurajati’[84]. Consideră că aceste 
„chestiuni” interne un „popor trebuie să le hotărască singur'[85]. Nu e normal ca cineva „din 
afară'[86] sa se amestece în problema altui stat, zise Hitler, ca si cum el și numai el ar fi fost 
,campionul” respectării drepturilor oricărui stat sau naţiuni. Chestiunile interne ale unui stat le rezolvă 
doar poporul în cauză, iar rezolvarea lor depinde de „forța personalităţii” [87], conchise el fara 
echivoc. 


Din acest moment, cred că lon Antonescu nu mai avea nicio îndoială că Hitler și Germania au hotărât 
să-i acorde întreg sprijinul în conflictul cu Mișcarea Legionară. După care Hitler întărește spusele cu 
alte afirmaţii la fel de clare, declarând că relațiile „dintre partidul national-socialist și legionari au fost 
până în prezent totdeauna folosite numai spre a-i influența pe legionari potrivit cu declaraţiile 
generalului Antonescu'[88]. Dacă „relaţiile” dintre cele două partide politice nu au condus „la 
rezultatele scontate și au dus, dimpotrivă, la atitudinea rigidă a legionarilor, firește că ele vor trebui să 
fie întrerupte” [89]. După care afirmă limpede că pentru Germania au „importanţă relaţiile oficiale cu 
generalul Antonescu”[90]. Relaţiile dintre cele două partide, pentru Germania, sunt „mai putin 
importante”[91]. 


La auzul acestora, lon Antonescu intervine și declară că el a văzut si vede „chestiunile exact în 
același fel cum le-a prezentat Fuhrerul chiar acum’[92]. El crede că relaţiile dintre legionari și partidul 
national-socialist ar trebui strânse pentru a ajuta Mișcarea Legionară să se folosească „de experiența 
partidului national-socialist’[93]. Dar crede că respectivele relaţii trebuie să aibă loc „numai prin 
intermediul  lui'[94]. Aprobă consideraţiile lui Hitler cu privire la trăinicia unui regim, la 
„durabilitatea”[95] acestuia. În cazul lui, spuse el lui Hitler, atunci când a primit sarcina să salveze 
statul român, a făcut-o „fără ajutorul vreunui partid, dar cu aprobarea marii majorităţi a poporului 
român'[96]. Avea in spate „o carieră militară de 45 de ani'[97], bizuindu-se doar „pe propria sa forță 
morală'[98]. Deși au trecut 5 luni de la data asumării puterii de către el, poporul are mare încredere 
în persoana lui. La fel și Armata, adaugă el. Poporul român se bizuiește pe generalul Antonescu. lar 
el, generalul Antonescu, are convingerea, „fără a fi lipsit de modestie”[99], „că este singura persoană 
din România care poate face fata oricăror situații'[100]. Hitler, notează Paul Otto Schmidt, răspunse 
că „este pe deplin convins de aceasta'[101]. După care aflăm ca lon Antonescu i-a declarat ca în 
ultimele „câteva luni'[102] a încercat „în patru sau cinci ocazii'[103] să-i ofere conducerea lui Horia 
Sima. l-ar fi spus conducătorului Mișcării Legionare că el, generalul Antonescu, „poate conduce tara 
numai prin propriile lui metode'[104] și că este oricând gata să-i cedeze locul de prim-ministru. Horia 


Sima a refuzat de fiecare dată oferta sa, declarându-i că el „nu este în măsură să-și asume o astfel 
de responsabilitate”[105]. Hitler îl întreabă ce profesie avea Horia Sima, iar Antonescu i-a răspuns că 
„este profesor de școală secundară și are 35 de ani'[106]. 


După problemele de politică internă, lon Antonescu prezintă sintetic lui Hitler relaţiile României cu 
statele vecine. Cu Bulgaria, spuse el, dificultăţile au fost depășite, iar „aplicarea tratatului de la 
Craiova se desfășoară în mod normal'[107]. Cu Iugoslavia „relaţiile sant reci'[108], în mod deosebit 
„după aderarea României la Pactul Tripartit și intrarea trupelor germane în țară'[109]. Aflăm că 
lugoslavia, în semn de dușmănie fata de România, a concentrat trupele sale „la frontieră'[110]. 
Relaţiile cu Rusia le apreciază „destul de rele'[111]. Din cauza Rusiei, până la acea dată, frontiera 
dintre cele două state nu-i demarcată, definitivă. Comisia ruso-română pentru delimitarea frontierei, 
zice lon Antonescu, nu s-a putut întruni de două luni, pe motiv că Rusia a „dizolvat delegația” [112]. 
Adaugă că, la frontiera cu Rusia, există o mare tensiune, zi și noapte. Rusia provoacă incidente 
zilnice împușcând soldați și ofițeri români nevinovaţi. Rusia trimite în România, peste frontieră, sute 
de agenți, iar dintr-un „motiv foarte neînsemnat'[113] „face chestiuni de stat'[114]. Cea mai gravă 
problemă însă, declară lon Antonescu, e problema Deltei Dunării unde Rusia a comis acte de 
agresiune și încălcare a teritoriului românesc. Rusia, spuse el lui Hitler, dorește să ,acapareze”[115] 
Delta Dunării în întregime. Are în zona Deltei mari concentrări de trupe, așa cum îi va arăta „pe o 
hartă'[116] cancelarului german. Spuse că rușii au la frontiera cu România „7 corpuri de armată si 
divizii blindate”[117], un număr la fel de mare de avioane, cât și „pregătirile necesare pentru forțarea 
fluviului”[118]. 


Relaţiile cu Ungaria au rămas la fel de proaste cum erau în luna noiembrie, când el a vizitat întâia 
oară Berlinul. Românii care au fost expulzați de Ungaria, si care, după vizita lui la Berlin din luna 
noiembrie, sperau să se poată întoarce la casele lor, sunt într-o situație grea. Îl roagă, drept urmare, 
pe Hitler „să facă tot ce-i stă în putere pentru ca relaţiile dintre România și Ungaria să se dezvolte pe 
baza propusă atunci la Berlin'[119]. 


Cu Statele Unite ale Americii, România are relaţii „corecte'[120]. Are convingerea că Statele Unite ar 
fi interesate de identificarea unei baze „de înțelegere în cadrul conflictului general și că atitudinea lor 
este mai degrabă antirusă'[121], asa cum a dedus din convorbirile avute „cu ministrul american la 
București'[122]. 


Relaţiile cu Marea Britanie s-au deteriorat vizibil, iar „ministrul Angliei i-a declarat la București, că 
dacă trupele germane vor traversa Dunărea (spre Bulgaria — n. ns.), există posibilitatea ca forțele 
aeriene britanice să atace regiunile petroliere din România”[123]. 


Îi atrage atenţia lui Hitler că orașul Constanţa este supus riscurilor bombardamentelor aeriene 
engleze, și că în oraș sunt adunate la un loc mari rezerve de petrol pentru Germania. Declară că 
România este gata să ofere tot sprijinul, inclusiv cel armat, „pentru a ajuta puterile Axei'[124] să 
obțină cât mai repede victoria. Reamintește lui Hitler că a făcut această ofertă când a vizitat 
Germania în noiembrie 1940. 


Repetă că presiunea Rusiei asupra frontierelor României îl obligă să reorganizeze cât mai repede 
Armata, pentru ca să fie gata „în caz de urgentä”[125]. România va putea ajuta Germania „pentru 
cauza comună cu 30 de divizii de soldaţi bine echipați si cu o capacitate bună de luptă'[126]. Pentru 
a-i ajuta pe italieni „să-și menţină pozitiile’[127] în Grecia, și pentru a-i opri „pe englezi să obţină un 
cap de pod în Peninsula Balcanica’[128], el acceptă pe loc ca Germania să trimită trupe in România. 
Declară lui Hitler că România trece printr-o perioadă dificilă economică, și că Germania să asigure 
aprovizionarea trupelor sale care vor veni în România. Hitler îi răspunse că trupele germane nu se 
vor aproviziona din România, și că soldaţii germani „nu dispun de mijloace financiare ca să facă 
cumpărături atât în România, cât și în Bulgaria”[1291]. 


Ajunși aici, notăm că Paul Otto Schmidt a consemnat faptul că lon Antonescu i-a înmânat lui Adolf 
Hitler un ,aide-memoire despre care a spus că conţine declaraţiile sale într-o forma 


PL 


concentrată”[130]. 


După cuvântul lui lon Antonescu, aflăm că Hitler a răspuns acestuia, cu privire la relaţiile externe ale 
României, că „a fost foarte bucuros în legătură cu încheierea acordului romano-bulgar’[131]. 


Cu privire la Iugoslavia, Hitler subliniază existenţa în acea tara a unei stări „de spirit’ [132] care 
explică de ce relaţiile acesteia cu România „sunt corecte dar reci'[133]. Apoi, Hitler spuse lui lon 
Antonescu, ca Germania pentru „a salva Balcanii pentru Europa'[134] pregătește „o armată 
puternica”[135]. Anglia, zise el, ar fi gata să cedeze fara remușcări „întreaga Peninsula Balcanică în 
mâinile rușilor'[136]. Armata pe care el a strâns-o pentru a salva Balcanii „este departe de patria 
€ei'[137], fapt pentru care Germania depinde „de consimțământul voluntar al ţărilor în care este 


concentrată armata”[138]. 


Germania, deci, zise el lui Antonescu, pentru a-și transporta trupe în Balcani, are nevoie de 
consimțământul „acestor täri [139], fapt pentru care „îi este imposibil să exercite vreo presiune 
asupra Ungariei'[140]. Mai spuse, în semn de consolare, lui Antonescu, că „nici minoritatea germană 
nu se simte prea bine”[141] în Ungaria. Din aceste considerente, el a „tergiversat'[142] punerea în 
aplicare a principiilor asupra cărora convenisera în noiembrie 1940 în privința „reglementării 
disputelor ungaro-române'[143]. După care, îi reamintește lui lon Antonescu ceea ce-i mai spusese 


la precedenta vizită la Berlin. 


Anume, V. M. Molotov, „cu prilejul vizitei sale la Berlin’[144], l-a întrebat direct asupra „semnificației 
garanţiei germano-italiene”[145], daca ea este valabilă „în cazul unui conflict romano-rus”[146]. Tot 
atunci, Molotov a declarat că Rusia vrea să trimită trupe în Bulgaria, și că dorește de „a da Bulgariei o 
garantie”[147]. Faptul înseamnă, sublinie Adolf Hitler, că Rusia nu-i deloc mulțumită cu cât teritoriu a 
ocupat până atunci. Îl asigură pe lon Antonescu că garanţia dată „sub semnătură germană”[148] este 
obligatorie pentru Reich, ea, în caz de necesitate, fiind onorată nu numai în cazul unui atac rus, ci, 
„de asemenea, și la alte frontiere'[149]. Adaugă că îi este „recunoscător'[150] lui lon Antonescu 
pentru că „și-a reorganizat armata atât de repede'[151]. Germania nu solicită ca armata română sa 
lupte pentru „interesele sale'[152], dar că, în caz de situaţie de urgenţă, „va fi desigur bucuroasă sa 
găsească armata română de partea sa'[153]. Declară lui lon Antonescu, că Germania e bine 
pregătită, fiind oricând gata să înfrunte „cu calm'[154] oricare coaliţie, având convingerea 
„superiorității absolute”[155]. 


Aici, notează Paul Otto Schmidt, convorbirea se întrerupe, Hitler si Antonescu au servit „ceaiul'[156]. 
Și la ceai, Antonescu revine asupra situaţiei interne din România, zicându-i lui Hitler că este 
dezamăgit „faţă de Horia Sima'[157]. Hitler nu ezită să-i provoace o stare de alertă șefului statului 
român, spunându-i că el crede că este „imposibil de a guverna România împotriva Gărzii de Fier” 
[158]. Are opinia că Antonescu ar trebui să devină „și conducătorul Gărzii de Fier'[159], iar faptul ar 
trebui să fie cerut chiar din „partea Gărzii de Fier'[160]. 


După care, Hitler declară, spre satisfacția lui lon Antonescu, că, „orice s-ar întâmpla, el este convins 
că Antonescu este singurul om capabil de a călăuzi destinele României'[161]. 


Si după ceai, convorbirea a continuat tot „despre situaţia politică internă din România'[162], iar Hitler 
a subliniat de mai multe ori „asupra rolului pe care îl joacă ministrul von Killinger'[163], care fiind un 
vechi camarad „de arme'[164] si de idei al lui Hitler, poate fi de folos „într-o tara dupa revolutie”[165]. 


Remarcăm că, la nota 6 de la pagina 75 a volumului | Antonescu - Hitler, editorii documentelor au 
consemnat că, cu ocazia vizitei lui V. M. Molotov la Berlin (12-14 noiembrie 1940), acesta a declarat 
lui Hitler că U.R.S.S. are ,interesul” de a anexa de la România și Sudul Bucovinei. Răspunsul lui 


Hitler către V. M. Molotov a fost unul transant, garantând integral frontierele de atunci ale României, 
desconsiderând „cu totul dorințele Rusiei cu privire la Bucovina de Sud'[166]. 


Așadar, Adolf Hitler, în vara anului 1940, dar și în toamna anului 1940, a salvat de la anexarea de 
către U.R.S.S. a sudului Bucovinei. Dacă nu ar fi existat opoziţia lui, Stalin ar fi anexat întreg teritoriul 
așa-zisei Bucovina. lar noi astăzi am fi mers la Suceava sau la Putna cu pașaport. 

14 ianuarie 1941, Berghof (Obersalzburg) - lon 
Antonescu înaintează lui Adolf Hitler un Memorandum 


Gică Manole Memorandumul înaintat de șeful statului roman 
cancelarului german, Adolf Hitler, cuprindea „în linii 
generale”[1] problemele discutate de cei doi conducători 
de stat la întâlnirea lor din 14 ianuarie 1941. El a fost scris 
de lon Antonescu înainte de a se întâlni cu Adolf Hitler la 
data de 14 ianuarie 1941. Să vedem ce conţine respectivul 
Memorandum. 


La punctul | al respectivului document, lon Antonescu, 
autorul acestuia, scotea în evidenţă faptul că România, la 
acel moment istoric, reprezenta pentru Germania „un 
centru strategic și o bază pentru supremaţia politică asupra 
Europe de Est și Sud-Est'[2]. Prin această afirmaţie, lon 


ANTONESCU Antonescu îl punea în temă pe Hitler că, in cadrul 
i — = evenimentelor pe cale să se producă în primăvară, 
[At “2 România „poate deveni un centru de operaţiuni militare”[3]. 
= d Șeful statului român avea în vedere operaţiunile militare pe 
HITLE care Germania le va desfasura in lunile aprilie-mai 1941 


5] KCREDU 


contra lugoslaviei și Greciei (atacată din octombrie 1940 
de Italia), fapt ce dovedește că el fusese informat la 
întâlnirea din 14 ianuarie 1941 (dacă nu chiar la cea 
anterioară, din noiembrie 1940) de către Hitler despre 
intervenţia viitoare a armatei germane în Balcani. Pentru a- 
și desfășura forțele, în vederea atacului proiectat, Hitler 
avea mare nevoie ca trupele germane să tranziteze teritoriul românesc sau să stationeze temporar în 
România. 

Mai departe, lon Antonescu sublinia faptul ca Romania este pregatita sa aiba o colaborare trainica cu 
Germania, iar motivul principal invocat era justificat „de necesitatea menţinerii ordinii sociale în 
Europa”[4]. În spatele acestor justificări, cred că lon Antonescu avea în vedere marele pericol care îl 
reprezenta pentru Europa Imperiul lui Stalin. Ordinea socială invocată de el, și care trebuia menţinută 
cu orice pret, era ameninţată, atunci, doar de bolsevismul sovietic. Din acest motiv, menţiona 
Memorandumul, România a permis intrarea trupelor germane pe teritoriul ei, aderând, totodată, „la 
Pactul Tripartit [5]. După care, lon Antonescu, așa cum îi mai declarase lui Hitler cu ocazia întâlnirilor 
dintre ei, afirmă transant că, „în caz de necesitate”[6], România „este gata să treacă la acţiuni militare 
de partea Germaniei’[7]. Își precizează clar opţiunile în această privinţă, subliniind că în cazul unor 


operaţii militare „spre sud'[8] România se va plasa într-o poziţie defensivă. Nu aceeași poziţie va 
adopta statul român „când Rusia va ataca”[9], caz în care, nota Memorandumul, „România dorește 
să participe la operaţia militară cu toate fortele”[10]. Acceptand pe teritoriul său trupe germane, 
Memorandumul lui Antonescu considera că prin acest fapt România „și-a părăsit neutralitatea”[11], 
fiind hotărâtă pe această cale „să-și asume riscul unei operaţii defensive si ofensive'[12]. 


Mai departe, iarăși apare argumentul, justificarea de ce „România merge alături de Germania'[13], 
punând accentul în primul rând pe „actuala securitate militară și sociala”[14], dar si din cauza faptului 
că între cele două state există „o unitate organica”[15]. 


După această parte introductivă, la punctul III al Memorandumului, lon Antonescu îl informa pe Adolf 
Hitler despre faptul că, România pentru a-și onora obligaţiile militare are nevoie de intense pregătiri 
„în patru domenii: militar, economic, diplomatic si politic’[16]. Pentru zona militară Memorandumul 
precizează laconic că statul român „trebuie să-și pregătească forțele fără întârziere”[17]. În domeniul 
economic, Memorandumul preciza că, România trebuie să știe ce efective germane vor veni pe 
teritoriul ei, cât vor stationa, pentru ca să existe timp în vederea organizării „mijloacelor de transport 
în mod corespunzător și de a trece economia pe picior de război'[18]. Tot în vederea împlinirii 
scopului precizat, România trebuie să-și mărească repede producția industriei metalurgice. Din acest 
motiv are nevoie urgentă de „materii prime (oţel) din Germania'[19] De asemenea, în vederea 
asigurării necesităţilor militare, România trebuie să-și extindă reţeaua de căi ferate, și să-și mărească 
parcul auto de mașini de transport. Tot din cauza viitoarelor operaţii militare, Memorandumul preciza 
ca România „trebuie să stie”[20], adică să fie informată când se vor declanșa operaţiunile militare 
pentru a avea timp să organizeze ,rationalizarea alimentelor’[21]. 


În domeniul diplomatic, Memorandumul sublinia necesitatea ca România să fie informată din timp „cu 
privire la situaţia din Balcani'[22], îndeosebi ce poziţii vor avea statele din zona (Bulgaria, Turcia, 
lugoslavia). După care, Memorandumul lui lon Antonescu solicită direct „ajutorul Germaniei în 
chestiunea Dunării, pentru menținerea statu-quo-ului’[23]. Ajutorul Germaniei era solicitat din cauza 
deselor incidente provocate de Rusia Sovietică în Delta Dunării, pe braţul Chilia, și care exercită mari 
„presiuni"[24], cu scopul, sublinia lon Antonescu, de a afla „puterea de rezistență a României'[25]. 
România, pentru a se opune incidentelor provocate de Rusia pe linia Dunării si nu numai, doreşte sa 
fie sigură de ajutorul ,ferm”[26] din partea Germaniei. 


Al patrulea punct al Memorandumului, cel politic, sublinia expres că România „trebuie în mod definitiv 
să facă ordine în casa ei, din punct de vedere extern si intern'[27]. România s-a alăturat Germaniei 
din convingere și pentru a-și asigura securitatea atât de grav ameninţată de U.R.S.S.-ul lui Stalin. Are 
deplina convingere ca, în „viitoare reconstrucţie a Europei'[28], România va beneficia de „o deplină 
înțelegere din partea Germaniei si a marelui ei Führer - strălucitul arhitect'[29]. 


Mai departe, Memorandumul pune accent pe faptul că, pentru Germania, și în viitor, România va fi 
„punctul central de securitate și activitate pentru întreagă zonă a Europei'[30]. De asemenea, fiind 
legată de Germania pe apă, prin intermediul Dunării, România dorește să aibă „o legătură directă pe 
uscat spre nord si nord-vest'[31]. Economia României „este suplimentară fata de economia 
Germaniei'[32]. Industria germană trebuie sa tina seama de această realitate pentru a stabili în 
România „centre pentru producţia industrială și desfacerea produselor în întreaga zonă” [33]. 


Așezată într-o zonă strategică a Europei, „între Mediterana și Balcani, Stramtori și Rusia'[34], 
România va avea și pe viitor o mare importanţă „în privința securității Germaniei în sectorul Europei 
de Răsărit'[35]. De asemenea, fiind „o insulă autonomă într-o masă slavä”[36], din punct de vedere 
etnico-rasial, România „reprezintă un pilon de rezistență etnică'[37], putând forma nucleul unei 
hegemonii regionale. Din cauza acestor considerente, lon Antonescu avea convingerea că Germania 
va recunoaște, „în noua Europă'[38], României „rolul firesc de hegemonie regionala’[39]. După care, 


fără a preciza la ce operaţii militare face trimitere, Memorandumul preciza că, atunci când acestea se 
vor declanșa, tot poporul român le va susţine „cu mare entuziasm și vitejie”[40]. România, într-un 
asemenea caz, reprezintă „pentru viitor'[41], un factor de securitate pentru civilizația europeană si 
Germania, sublinia lon Antonescu în Memorandum. 


Partea finală a Memorandumului e rezervată prezentării situaţiei politice din România. lon Antonescu 
sublinia către Adolf Hitler, ca el, pentru a-și îndeplini rolul de organizator al viitoarelor operaţii militare, 
defensive sau ofensive, „are nevoie de liniste”[42] și ordine în tara. El, generalul lon Antonescu, este 
gata „să-și asume deplina responsabilitate, cu condiţia ca să poată exercita autoritate completă și 
unica în privința ordinii politice interne'[43]. Până la acel moment, el, generalul lon Antonescu, și-a 
bazat „regimul său'[44] doar pe Mișcarea Legionara, cu excluderea „celorlalte grupuri politice’[45]. El 
a îmbrăcat cămașa verde, „deși este general Corp de Armată'[46] pentru a arăta „strânsa lui 
apropiere de Legiune”[47]. După care, face, din nou, precizarea că „el activează'[48] pentru 
Mișcarea Legionara cu scopul de a se înfăptui „revoluţia national-legionaràä”[49]. Mișcarea Legionara 
și-a pierdut popularitatea în rândul poporului din cauza intrării în rândurile ei de „elemente nepregătite 
sau trimise de comuniști”[50]. Aceste elemente au provocat „haosul economic”[51] după septembrie 
1940, crescând pericolul de anarhie si răspândirea propagandei comuniste. Nu dorește să înființeze 
un partid politic, dar, dacă l-ar crea, „el ar fi urmat de întreaga tara”[52]. Nu are intenţia să formeze un 
partid politic ,conventional’, fiind adeptul dinamismului „reformator al unei revoluţii nationale”[53]. Are 
nevoie ca să-și poată exercita puterea conform „împuternicirilor acordate lui prin decretul 
constitutional din septembrie”[54]. În România sunt necesare o conducere și autoritate unică. Doreste 
să reorganizeze statul „cu ajutorul elementelor serioase'[55]. De asemenea, are de gând să 
„organizeze Legiunea'[56] aducând în prim plan noi concepţii în continuarea acelora pe care le-a 
avut „elita pierdută care a murit în timpul luptei”[57]. În vederea atingerii acestui tel, el, generalul lon 
Antonescu, are nevoie de a-și exercita „controlul absolut în guvern'[58], așa „cum ar fi făcut 
Codreanu”[59], care nu ar fi ezitat să îndepărteze elementele anarhice nepregătite, radicale „cu alte 
elemente ale ordinii”[60]. 


Mai departe, lon Antonescu precizează în Memorandum că legătura cu străinătatea trebuie să o aibă 
„O singură persoana’[61]. Și partidul national-socialist va trebui pe viitor să aibă legături in România 
doar „prin intermediul generalului Antonescu”[62]. Faptul va descuraja anumite elemente din Legiune 
care ar avea intenţia să provoace revolte sau „acţiuni directe”[63], elemente care s-ar baza pe 
sprijinul Germaniei. Mișcarea Legionară trebuie să colaboreze cu generalul Antonescu în vederea 
reorganizării statului. Legiunea, reorganizată, va trebui să adopte „un program serios"[64], renunțând 
la „bazele ei mistice și activităţile secrete'[65]. Dacă aceste condiţii sunt îndeplinite „generalul 


Antonescu este gata să-și asume deplina responsabilitate”[66]. 


Conţinutul Memorandumului, după cum se poate constata, relua temele ridicate, și dezbătute, la 
întâlnirea lui lon Antonescu cu Adolf Hitler din 14 ianuarie 1941. 

12 iunie 1941, München 


La întâlnirea dintre Adolf Hitler si lon Antonescu, din 12 
iunie 1941, de la Munchen, au participat, din partea 
germană, Joachim von Ribbentrop, ministrul de externe, 
feldmareșalul Keitel, generalul A. Jodl. Chiar de la debutul 
întâlnirii, lon Antonescu, în numele poporului român, a 
adresat șefului guvernului german felicitări „pentru marile 
succese ale armatelor germane în războiul din Balcani si 
din Creta'[1]. Felicitarea pentru Creta se referea la 
ocuparea insulei grecești din Estul Mării Mediterana, la 1 
iunie 1941, după operaţiuni de desant aerian de amploare. 
După laudele aduse armatei germane, lon Antonescu il 
ridică în slăvi pe Hitler, declarându-i că „poporul român 
știe'[2] că aceste victorii se explică prin „geniul 
Fuhrerului”[3], dar și pregătirilor excepţionale ale armatei 
germane. Victoriile din ultimul timp, sublinia Antonescu, se 
explică, „nu in cele din urma’[4], prin extraordinara bravura 
a „soldatului german”[5]. 


După care, face o declaraţie de atașament și loialitate fata 
de Germania, fără ca Hitler să i-o fi cerut, zicând că 
„poporul român ar fi gata să mărșăluiască până la moarte 
alături de Axă'[6]. Declaraţia din urmă a șefului statului 
român a fost făcută sub puternica impresie produsă de 
Blitzkriegul din Balcani, în cursul căruia Armata Germană a 


zdrobit fără crutare orice rezistență întâlnită în cale. 


Atașamentul României fata de Axă „până la moarte” dovedește că, la acel timp, lon Antonescu era 
convins sută la sută că Germania a câștigat definitiv războiul. Din această convingere nezdruncinată, 
și care s-a dovedit atât de pripită, a declarat lon Antonescu ceea ce a declarat. 


Mai departe, șeful statului român spuse lui Hitler că poporul român „are o încredere absolută în simţul 
de dreptate al Fuhrerului'[7]. Poporul român și-a legat soarta de cea a poporului german, din motivul 
că cele două popoare „se completează economic si politic si că au de înfruntat un pericol comun”[8]. 
După care denumește pericolul comun care ameninţă securitatea, viata celor două popoare, anume 
„pericolul slav'[9], prezent mereu în istoria ultimelor două secole si care pericol „trebuie să i se puna 


capăt... o dată pentru totdeauna”[10]. 


România, declară lon Antonescu, a revenit la drumul pe care a mers 40 de ani regele Carol |, la 
„drumul cel bun”[11], alături de Germania. El, lon Antonescu, nu duce o politică externă personală, ci 
una în spatele căreia stă „întregul popor român'[12]. Dovada acestei realităţi politice se poate 
constata „din zelul general cu care poporul român îl urmează'[13] pe el, pe Antonescu „în politica 
externă”[14]. 


Laudele adresate lui Hitler și Germaniei dovedesc un lon Antonescu exaltat și ditirambic, iar lipsa lui 
de măsură nu era departe de o atitudine de idolatrie fata de Hitler. lon Antonescu continua în aceeași 
notă, spunându-i șefului guvernului german o enormitate: „în timpul războiului mondial (referirea era 
la primul război mondial) România nu a luptat împotriva Germaniei, ci s-a aliniat împotriva Austriei si 
înainte de toate împotriva Ungariei pentru a scoate în relief vechile sale revendicări și drepturi vechi 
de 2.000 de ani'[15]. Odată atinse obiectivele naţionale, adaugă el, referindu-se la Unirea din 1918, 
între România și Germania nu mai existau deosebiri de „păreri”. Încă puţin, și luat de zelul său 
laudativ, șeful guvernului român putea să afirme că, în vara anului 1917, la Mărăști, Mărășești, Oituz, 
Răzoare, Cireșoaia ș.a., armata română a luptat doar cu armatele austro-ungare! Este prima dată 
când constat la lon Antonescu un comportament aproape slugarnic cu un șef de stat străin. lar 
explicația e simplă. lon Antonescu, în luna iunie 1941, avea convingerea nestrămutată că Germania a 
învins definitiv si că războiul din Est, contra Imperiului sovietic, i se părea unul ușor de câștigat. Apoi, 
laudele desäntate aduse Germaniei, armatei sale si lui Hitler, puteau fi făcute și din nerăbdarea cu 
care lon Antonescu aștepta clipa eliberării provinciilor românești din Nord-Est, anexate de U.R.S.S. în 
vara lui 1940. Dacă această rațiune l-a făcut să aducă asa de mari laude lui Adolf Hitler, îl aprob 
întrutotul, căci un șef de stat român are obligaţia de a face orice (totul), dacă are ocazia, pentru a 
readuce alături de tara Nordul Bucovinei și Basarabia. 


Apoi, lon Antonescu îi amintește lui Hitler că în același război mondial (primul - n. ns.) „aproximativ 
272 milioane de români au stat de partea Austriei si multi dintre ei au luptat ca ofițeri cu calificare 
superioară în armata austriacă și au fost decoraţi cu Crucea de Fier'[16]. Mai spuse lui Hitler, că el, 
lon Antonescu, a reușit să restabilească „ordinea socială și politica’[17] din România. România „va 
aduce doar jertfele economice posibile pentru a ușura Germaniei purtarea acestui război'[18]. De 
asemenea, ea va pune la dispoziţia Germaniei, a armatei sale „teritoriul român pentru crearea de 
puncte strategice în vederea acțiunii în Balcani și în Răsărit'[19]. A demonstrat, mai spuse lon 
Antonescu, că se tine de cuvânt. Gravele probleme interne provocate de lipsa de judecată a 
conducătorilor Legiunii au declanșat o gravă „criză social-politică”[20]. A rezolvat criza, deoarece el a 
avut „în spatele său”[21] întreg poporul român. Îl asigură pe Hitler că „ordinea internă din România 
este în mod absolut asiguratä”[22]. 


În domeniul economic, el „a făcut tot posibilul, pentru a-i ușura Germaniei conducerea razboiului’[23]. 
Dă exemplu, în acest sens, „pactul petrolului”, din 4 decembrie 1940, care prevedea colaborarea 
romano-germana pe 10 ani în acest domeniu. Declara că pentru a ajuta Germania în acest domeniu 
a fost nevoit „să impună României îngrădiri economice”[24] care au stat la baza declanșării unei crize 
în România. Criza economică e depășită, iar noua recoltă va conduce la eliminarea oricărei crize 
economice sau sociale în viitorul apropiat. Și-a onorat angajamentul de a pune la dispoziţia armatei 
germane „toate mijloacele și înlesnirile pentru realizarea sarcinilor ei in Romania’[25]. 


După care, lon Antonescu vorbește lui Hitler despre problemele europene și regionale. La acel 
moment, zice el, România nu ridică nicio pretenţie teritorială, deoarece prima urgenţă „este de a 
termina războiul si pentru a termina războiul ar trebui facut un pas foarte serios in Răsărit'[26]. 
Desigur, prin acel pas, lon Antonescu făcea trimitere la iminenta declansare a războiului cu U.R.S.S.. 
Declară că din acest motiv a venit să se întâlnească cu Hitler, „pentru realizarea acestui pas”[27]. În 
acest scop, spuse el lui Hitler, România „pune la dispoziția Fuhrerului toate forțele auxiliare militare, 
politice și sociale ale României'[28]. În vederea „marelui eveniment care se apropie”[29], zise lon 


Antonescu, el „a reorganizat forțele armate si și-a dezvoltat resursele economice si financiare”[30]. 
Amintește că România nu va renunţa niciodată „la drepturile sale'[31]. Prin „drepturile sale”, 
Antonescu avea în vedere, desigur, partea de Transilvanie cedată Ungariei chiar din cauza omului 
căruia el îi spunea acest lucru, Nordul Bucovinei, Basarabia și Cadrilaterul. El, Antonescu, are o 
încredere absolută „în simţul dreptăţii fuhrerului'[32] pe care „îl roagă'[33] să nu se ia nicio hotărâre 
definitivă cu privire la drepturile poporului român, „înainte ca situaţia să fie examinată în modul cel 
mai precis din punct de vedere etnografic, politic, istoric”[34]. 


larăși îl gratulează pe Hitler, zicându-i că el, Hitler, „lucrează pe termen lung'[35], și că la o 
reexaminare a Drepturilor României să nu se facă abstracţie de faptul că „România a constituit timp 
de 400 de ani o barieră în fata slavilor și a Turciei”. Poziţia geografică a României, resursele sale în 
materii prime pe care le are, calităţile rasiale ale poporului român fac ca „în viitor'[36] Romania sa 
aibă un rol de aliat puternic pentru Germania. După care șeful statului român devine retoric, zicându-i 
lui Hitler, într-un mod nepotrivit cu poziţia sa, că el, generalul Antonescu, „nu e politician si 
diplomat'[37]. Adauga că el „s-a născut soldat și vrea să moară soldat'[38]. laräsi se umilește în fata 
lui Hitler, făcând aprecieri cu totul deplasate. El, Antonescu, în calitatea de „diplomat și politician 
improvizat nu a avut până acum darul de a reuși să-l convingă pe Führer si pe colaboratorii acestuia 
de drepturile țării sale” [39]. Intelegandu-si aceste „slăbiciuni”, declară ca i-a înmânat lui Hitler un 
Memorandum[40] „în care sânt analizate situaţia momentană și cerințele României'[41]. Declaraţiile 
lui Antonescu, în fata lui Hitler, invocarea, chipurile, a spiritului de dreptate al acestuia, ca si cum șeful 
statului român nu ar fi ştiut că dictatorul Germaniei este marele vinovat de dezintegrarea teritorială a 
României, dovedesc ori diplomatie, ori slugărnicie fata de fiorosul bandit ucigaș travestit în șef de 
stat, Hitler. 


În continuare, lon Antonescu simte nevoia să facă un fel de filosofie a istoriei sui generis zicându-i 
cancelarului german că poporul român este „un popor nefericit'[42], și că loviturile „foarte grele'[43], 
primite în vara anului 1940, au fost nu din cauză că el „ar fi comis greșeli'[44], ci din cauza greselilor 
„păturii conducătoare si în special ale ultimului rege”[45]. Drept pentru care, încă o data, el, lon 
Antonescu, îl roagă pe Hitler „să nu ia nici o decizie definitivă, fără ca România să fie încă o dată 
întrebată”[46]. În ceea ce-l privește pe el, va continua să colaboreze cu loialitate si sinceritate cu Axa. 
Are de gând să ajute Germania „în repurtarea victoriei'[47]. Nu și în cazul în care „se vor lua hotărâri 
care vor fi contrare intereselor vitale ale țării sale”[48]. Într-o asemenea situaţie, poziţia sa in 
România ar fi grav ,zdruncinatä”[49]. Declară despre sine ca este „un luptator’[50]. A luptat toată 
viata, „45 de ani împotriva dificultăţilor si vicisitudinilor’[51]. El nu a fost, si nu este, si nu va fi 
niciodată „disperat'[52]. Înțelege să fie perseverent pe drumul „care conduce spre victoria Axei'[53]. 
Va merge până la capăt și în vederea împlinirii „drepturilor României'[54]. 

În cuvântul său, Hitler începe prin a spune că este foarte bucuros că Antonescu „îl vizitează pentru a 
treia oară'[55]. Dorește să lămurească „situaţia actuala”[56] și să prezinte ,cauzele” care au „condus 
la această situație în ceea ce privește România'[57]. Recunoaște că nu poporul român și nici 
generalul Antonescu nu au avut nicio răspundere fata „de multe evenimente dureroase”[58] care au 
încercat România în ultimul timp. Starea grea a României, spuse Hitler, se datorește „greșelilor 
păturilor conducătoare si în special ale ultimului rege” [54]. „Ultimul rege”, despre care au vorbit si 
Antonescu, si Hitler, era, desigur, Carol Il. Vinovätia acestuia, în catastrofa din vara anului 1940, nu 
poate fi cu niciun chip ocolită. 


După care, Hitler emite un sofism ieftin, atribuind catastrofa prin care a trecut poporul român, 
începând din vara anului 1940, doar pe seama ,greselilor” conducătorilor săi, si nici vorbă din cauza 
sa, a lui Hitler și a Germaniei, sau a lui Stalin și U.R.S.S.! Declară că, din 1933, Germania a dorit să 
stabilească relaţii bune „cu toate statele est-europene'[60]. România a colaborat pe plan economic 
cu Germania, dar în planul relaţiilor internaţionale „guvernele românești anterioare au luat din păcate 


poziție împotriva Reichului în Liga Naţiunilor si la alte conferinţe internationale’[61]. Pentru Germania 
anul 1939 a fost unul ,greu”, din cauza campaniei mondiale „pusă în scenă împotriva Reichului de 
către Franţa și Anglia si de evreimea ce stătea în spatele acestora”[62]. Germania, în acei ani (1938- 
1939 - n. ns.), adaugă Hitler, a dorit să clarifice relaţiile cu România. Carol II a vizitat Germania, iar în 
cadrul discuţiilor avute, regele României „i-a dat să înțeleagă necesitatea stabilirii unei legături 
nationale între Germania si România prin acordarea României unei parti a Slovaciei de Est, precum 
si a Rusiei Subcarpatice'[63]. Dacă se crea această punte teritorială, continua Hitler, regele Carol II 
voia să construiască „o șosea și o linie ferată'[64] între România si Germania. A explicat lui Carol II 
că nu pot fi construite acele legături din motive financiare. 


Apoi, continuă el, faptul care l-a revoltat cel mai tare a fost acela că atunci când Franţa si Anglia au 
confirmat că „Germania ar vrea să cucerească Basarabia”[65], România, în fata acestor afirmaţii, a 
tăcut, iar prin „tăcerea sa s-a alăturat acelor cercuri care aveau drept tel să înăbușe Germania printr- 
o combinaţie europeană sau extraeuropeana’[66]. Si regele Carol Il, deși propusese ceea ce 
propusese, „a dat crezare afirmațiilor britanice că Reichul ar amenința România'[67]. Drept care, 
regele Carol Il a acceptat „garanţia Angliei'[68] incluzând România „în frontul antigerman”[69]. Tot 
asemenea afirmaţii, mincinoase, au fost răspândite cum ca Germania ar avea intenţii agresive fata de 
Finlanda si Marea Baltică. Scopul acestor afirmaţii, zicea el, era de „a atrage Rusia în coaliția vest- 
europeană'[70]. Aceasta ar fi cauza principală, mintea Hitler fara să clipeasca, care a pus Germania 
„în situaţia dureroasă de a merge la Moscova'[71], în urma căreia s-a „realizat acordul festiv cu 
Uniunea Sovietică”[72]. „Acord festiv”, după Hitler, era semnarea pactului cu Stalin și partajarea 
Estului Europei cu acesta în august și septembrie 1939! 


După care zice lui lon Antonescu că prin „acordul festiv” cu Stalin „Finlanda, regiunea Baltică și 
Basarabia erau indicate ca neapartinand sferei de interese germane’[73]. Un eufemism ieftin, 
desigur. Declară șefului statului român că dacă s-a dus la Moscova, Joachim von Ribbentrop, 
semnând cu Stalin un pact de împărțire a Estului Europei, a făcut-o doar că l-au obligat „anumite 
state ce au acceptat garanţia britanică împotriva Germaniei”[74]. Între „anumite state”, evident, se 
afla si România. El nu e vinovat, nici Germania, de „acest foarte dureros acord cu Rusia”[75]. Între 
Rusia și Germania existau prea mari diferente „ideologice'[76] care împiedicau o colaborare. Nu 
dorește să intre în amănunte asupra „consecinţelor acestui acord”. 


Nu știu ce gândea șeful statului român la auzul acestor „argumente” cu totul insolite ale lui Hitler. 
Niciun cuvânt despre Polonia și partajarea ei între el și Stalin. Polonia și România, Statele Baltice și 
Finlanda, sugera Hitler lui Antonescu, au fost vinovate că au devenit victime ale celui De-al Treilea 
Reich și U.R.S.S.! El și Germania trebuie scoși din cauză, sugera Hitler. S-au simțit în pericol. Erau 
încercuiți de o coaliţie „antigermană”, și au reacționat doar în legitimă apărare! lată cum justifica Adolf 
Hitler, în fata lui lon Antonescu, semnarea celui mai grav pact de împărțire a Europei de Est în sfere 
de influenţă cu Stalin. Vinovatii nu erau alţii decât victimele, nu Germania si U.R.S.S.. 


În anul 1940, îl lămurea Hitler pe Antonescu, situaţia în „regiunea Baltică”[77] s-a schimbat radical. 
Dacă el și Germania nu interveneau, regiunea în cauză „ar fi ajuns în dependenţă sovieto-rusă”[78]. 
După care adaugă: „ba chiar sub stăpânire rusă'[79]. Schimbă regiunea zicând șefului statului român 
că atunci când nori intunecati au venit „deasupra Balcanilor” [80], regele Carol Il „în ultimul minut s-a 
adresat din nou Reichului'[81] pentru a opri invazia rusă. Daca la acel moment, neînțelegerile dintre 
România și U.R.S.S. nu se rezolvau pe cale pașnică, aceasta ar fi ocupat-o în întregime. 


Referirea lui Hitler era la ultimatumurile lui Stalin adresate României în 26-27 iunie 1940 în vederea 
cedării imediate către ea a Basarabiei și Bucovinei. Același rege Carol, mai zise Hitler, a cerut 
Germaniei „o garantie”[82]. Declară că după „o lungă si grea cumpanire Germania s-a declarat gata 
să acorde această garantie”[83]. Nu spuse niciun cuvânt că respectiva ,garantie”, el și Germania au 


acordat-o României, doar după ce România a acceptat să cedeze din teritoriul national Nord-Vestul 
Transilvaniei Ungariei și Dobrogea de Sud Bulgariei, la Viena, pe 30 august 1940, unde chiar el, 
Hitler, a ameninţat statul român cu dispariţia dacă nu se supune hotărârilor sale. 


Garantia dată României, la 30 august 1940, la Viena, spuse Hitler, l-a nemulțumit mult pe Stalin care 
a inteles-o ca pe un act „dușmănos'[84] contra U.R.S.S.. Din cauza acestor ,garantii” [85] au venit 
trupele germane în România, și „în acele ore critice'[86] prezenţa lor „au înlăturat răul cel mai 
mare”[87]. „Răul cel mai mare”, după vorbele lui Hitler, nu era altul decât un atac generalizat al 
U.R.S.S. asupra României, în vara și toamna anului 1940, iar spusele lui sunt conforme unui adevăr 
istoric absolut. 


Mai departe, Adolf Hitler spuse lui lon Antonescu că „în timpul vizitei sale la Berlin, Molotov”[88] l-a 
întrebat abrupt „dacă aceasta garantie este îndreptată și împotriva Rusiei'[89]. Vizita ministrului 
sovietic de externe V. M. Molotov la Berlin, la datele de 12 și 13 noiembrie 1940, așa după cum o va 
și spune Hitler lui Antonescu la întâlnirea de fata, avea scopul de a propune Germaniei un nou târg 
(pact) de împărțire a Estului Europei, fiind vizate de intenţiile agresive, expansioniste ale U.R.S.S. 
România, Bulgaria, Turcia și Finlanda. 


La întrebarea directă a lui V. M. Molotov privind garanţia dată României la Viena, pe 30 august 1940, 
Hitler îi spuse lui Antonescu că „a răspuns evaziv, că nu consideră că Rusia ar avea intenţia să atace 
Romänia”[90]. Si că i-a spus lui Molotov că „textual garanţia este valabilă pentru fiecare agresor'[91]. 
Aflăm, apoi, că V. M. Molotov, tot cu ocazia acelei vizite, l-a întrebat dacă Germania acceptă ca 
U.R.S.S. să ofere „o garantie analoagă fata de Bulgaria'[92], care ar fi dus la ocuparea teritoriului 
acesteia de armata sovietică. În cazul Bulgariei, Hitler spuse că a răspuns lui Molotov că Bulgaria nu 
a cerut U.R.S.S. o asemenea garantie și că „nu există nici o analogie cu garanţia românească'[93]. 
Tot cu acel prilej, Molotov ar fi cerut lui Hitler instalarea de „baze militare la Dardanele”[94], el 
răspunzându-i că Rusia poate primi „anumite înlesniri în statutul Stramtorii’[95]. Propunerea lui Hitler 
către Molotov însemna un refuz categoric ca Rusia să-și extindă dominaţia în Strâmtori și Balcani. 


Ultima „problemă” pe care a ridicat-o Molotov la întâlnirea din 13 noiembrie 1940, spuse Hitler lui 

Antonescu, a fost „problema finlandeză'[96]. Molotov a declarat șefului guvernului german ca 
U.R.S.S. „este amenintata’[97] de Finlanda, si că relaţiile ,ruso-finlandeze”[98] sunt la un nivel 
inacceptabil. Și în fata acestor pretenţii sovietice, spuse Hitler lui Antonescu, el a dat un răspuns 
negativ declarandu-i lui V. M. Molotov că un atac al U.R.S.S. împotriva Finlandei ar crea o „situație de 
nesuportat'[99]. După care cancelarul german trage concluzia că „toate acestea'[100], adică toate 
pretenţiile de ocupare de noi teritorii în Balcani si la Marea Baltică de către U.R.S.S., „au fost 
declanșate până la urmă de garanţia acordată României”. Refuzul Germaniei de a accepta noile 
revendicări teritoriale ale U.R.S.S. a determinat că „din acel moment Rusia a trecut în tabăra 
dușmanilor Germaniei'[101]. Si tot ca urmare a neacceptării pretențiilor sovietice, informa Hitler pe 
șeful guvernului român, a avut urmări în plan militar. U.R.S.S. a concentrat numeroase trupe la 
granița germană de est, „formaţiuni rusești de motorizate si blindate'[102]. Rusia a dislocat mari 
unităţi din interiorul său spre Vest. Tot la granița germană, sovieticii au masat o flotă aeriană extrem 
de puternică. lată-l încă o dată confirmat pe Victor Suvorov care în unele dintre cărţile sale[103] 
argumentează deosebit de veridic că în prima parte a anului 1941, Stalin a ordonat masarea la 
granițele Germaniei și României a unor mari forțe, cu scopul ca, la Ziua M, acestea să atace 
devastator Al Treilea Reich și România. Același Victor Suvorov consemna că în „iunie 1941, Uniunea 
Sovietică a înființat cea mai puternică armată din lume, însă Nu la Granița Germană'[104]. Era vorba 
de armata a 9-a, „cea mai puternică din lume”[105], pusă sub comanda lui Gh. Jukov, si care avea 
misiunea de a ataca România în iunie 1941, caz în care ar fi dat o lovitură „fatală pentru 
Germania”[106], deoarece „România este principala sursă de petrol pentru Germania”[107]. 


În lumina acestor dezvăluiri nu putem decât să acceptăm că la 22 iunie 1941, Germania și aliaţii săi 
nu au comis o agresiune împotriva U.R.S.S., ci au declanșat un atac preventiv, de preîntâmpinare a 
atacului sovietic asupra României și Germaniei naziste. În momentul de față, adică când Hitler se 
întâlnea cu Antonescu la Munchen, declara Hitler, Rusia doreşte intimidarea Germaniei „prin masarea 
unei armate uriașe la graniţa răsăriteană a acesteia”[108], pentru ca să „înainteze agresiv împotriva 
Finlandei și României'[109]. Un asemenea atac din partea Rusiei, continua cancelarul german, ar 
echivala „cu un atac direct asupra Germaniei'[110]. Germania va reacţiona ,imediat”, chiar dacă ar 
„avea loc un atac indirect’[111]. Măsurile militare luate de Rusia „începând din iarna anului 
1940/1941"[112] îl determină pe Hitler să creadă ca aceasta „a devenit dușmanul Reichului'[113]. 
Germania e hotărâtă „de a înfrunta toate eventualitatile’[114], iar situaţia „serioasă'[115] provocată 
de Rusia obligă „lumea opusă Rusiei'[116] să fie unită, să nu fie măcinată de tensiuni interne. 


Apoi, Hitler declară că îi este ,recunoscätor” lui Antonescu că nu insistă „acum asupra soluționării 
problemelor’[117] (teritoriale - n. ns.) pe care le are România. Europa va fi organizată „cu o privire 
largă spre viitor'[118], îl liniștea Hitler pe șeful statului român. Situaţia României, situaţia ei „s-ar 
consolida”[119] și dacă toți „s-ar strânge în jurul'[120] lui Antonescu. Acceptă că atitudinea lui 

Antonescu ar fi pe deplin „justificată”[121] prin însăși „atitudinea adoptată”[122]. 


Cuvintele nebuloase ale lui Hitler privind drepturile României, încifrate de-a dreptul, cred că nu au 
avut darul de a-l mulțumi pe Antonescu. Dar cum el era intrat hipnotizat de personalitatea 
cancelarului german, și cum sufletul lui, ca și al întregului popor român, ardea de dorinţa de a elibera 
prin luptă provinciile românești istorice din Nord-Est, a tăcut. De altfel, într-o Europă controlată, 
stăpânită autoritar de Germania, lon Antonescu era absolut convins că singura putere europeană 
care ar putea ajuta România să-și elibereze teritoriile intrate sub ocupaţia imperiului sovietic, nu era 
alta decât Al Treilea Reich. 


După aceste referiri la situația viitoare asupra revendicărilor teritoriale românești, Adolf Hitler îi 
prezintă sintetic lui Antonescu punctul său de vedere asupra pericolului reprezentat de Uniunea 
Sovietică pentru Germania și România, pentru Europa întreagă în general. Concentrarea marilor 
unităţi armate sovietice (el a zis „instrumentelor ei de putere”) la graniţa cu Germania, are drept scop, 
dupa Hitler, împiedicarea Germaniei de a câștiga războiul. El a vorbit de realizarea „unei cotituri 
hotărâtoare a războiului prin folosirea liberă a tuturor forțelor sale'[123]. Pe această cale, Stalin 
urmărește ca Germania „să piardă timp'[124], fapt favorabil U.R.S.S. și „pentru Anglia'[125]. Apoi, în 
concepția lui Hitler, orice slăbire a Germaniei, Rusia o va folosi pentru a nimici Germania, „principalul 
obstacol în continua sa expansiune în Europa'[126]. Tot U.R.S.S., prin politica sa agresivă, va 
imobiliza forțele japoneze care ar dori să acţioneze cu „întreaga lor forță vis-a-vis de America’[127]. 


Mai departe, Hitler avea intuiţia că atitudinea Uniunii Sovietice va încuraja Anglia să reziste si „să îi 
dea Americii speranţă într-un aliat”. Stalin, dupa Hitler, face tot ce poate pentru a împiedica 
„terminarea războiului din anul 1941”[128]. În caz contrar, își dezvăluia Hitler intenţiile, Rusia va avea 
de suportat ,consecintele”[129]. 


Constatăm că explicaţiile date lui lon Antonescu de către Adolf Hitler erau în întregime exacte, 
corespundeau ad litteram situaţiei geopolitice de la mijlocul anului 1941. 


După care Hitler oferă un exemplu cu privire la intenţiile malefice ale U.R.S.S. și Stalin, și anume 
cazul lugoslaviei. Așa, zise Hitler șefului statului român, „cu puţine zile înainte de intervenţia 
Germaniei împotriva lugoslaviei'[130] U.R.S.S. a încheiat un tratat cu aceasta. Tratatul sovieto- 
iugoslav, continuă Hitler, era „doar în aparenţă teoretic și platonic'[131]. Tratatul a încurajat 
lugoslavia să se ridice, să reziste Germaniei, Rusia livrând acesteia „arme și muniții [132]. 
Repeziciunea acţiunilor armatei germane în lugoslavia „a împiedicat realizarea acestei obligatii” [133]. 
Victoria Germaniei în Balcani l-a determinat pe Stalin să strângă legăturile cu Anglia. Chiar „în acel 


moment'[134], zise el lui Antonescu, ,Cripps se afla la Londra'[135] pentru a pune bazele unei 
viitoare colaborări ruso-engleze. Într-adevăr, Stafford Cripps, ambasadorul Angliei la Moscova, fusese 
chemat pe 11 iunie 1941 să prezinte un Raport guvernului, iar faptul că Hitler știa acest amănunt 
dovedește cât de bine era informat. 


Apropierea anglo-sovietică determină Germania să ia în calcul următoarele ipoteze, spuse cancelarul 
german șefului guvernului român. Din cauza intentiilor agresive ale U.R.S.S., Germania „a fost 
constrânsă să își întărească continuu frontul de răsărit'[136] unde până acum avea „un număr 
neînsemnat de trupe'[137]. Concentrările de trupe germane în est se produceau „în paralel cu 
trimiterile de trupe rusești'[138] la aceeași graniță. 


Din aceste vorbe înțelegem bine că concentrarea de mari forțe sovietice la granița cu Germania (dar 
și cu România), a precedat cu luni bune venirea în zonă a forțelor germane. Din cauza intentiilor 
perfide, agresive ale lui Stalin, Germania a mutat în Răsărit „unităţi aeriene puternice..., care erau 
prevăzute pentru atacul asupra Angliei'[139]. Tot din cauza Rusiei, el, Hitler, nu a putut declanșa 
atacul (terestru) asupra Angliei. Un asemenea atac ar fi o reușită certă „când întreaga armată aeriană 
germană ar fi angajată pentru ofensivă'[140]. Asupra Angliei, desigur. Din cauza noilor împrejurări 
provocate de Stalin, Germania s-a orientat spre „noile posibilităţi din Răsărit'[141]. Are credinţa ca 
Germania poate fi pusă „într-o situaţie neplăcută, deoarece i s-ar smulge iniţiativa de actiune”[1421, 
caz în care ea ar fi nevoită „să pareze loviturile”[143] lui Stalin. Apreciază o asemenea ipoteză ca 
insuportabila „din punct de vedere militar” [144]. 


Alt mare pericol care derivă din noile provocări ale Rusiei Sovietice, mai zise Hitler, ar fi ca „soarta 
războiului să nu se hotărască în 1941”[145], caz în care, îl lămurea Hitler pe lon Antonescu, în „anul 
1942'"[146] forțele rusești să se întărească considerabil. După care, Hitler spuse lui Antonescu 
adevărul ascuns al acelor zile istorice: „În ultimele săptămâni situaţia s-a înrăutățit în asemenea 
măsură, încât aducerea formațiunilor rusești la granița de răsărit a Germaniei obliga Germania sa 
comaseze în răsărit tot mai multe divizii, să le priveze de o activitate fructuoasă, să le întrerupă 
pregătirea si să le tina într-o permanentă stare de alarmă'[147]. Mișcările de trupe, concentrările de 
forte militare la granița cu Uniunea Sovietică „nu ar fi provocate de Germania’[148]. Germania a fost 
obligată „să ia măsuri de apărare'[149]. Situaţia poate provoca „tensiuni'[150] și „posibilităţi 
conflictuale”[151]. Spuse lui lon Antonescu, folosind un ton aluziv, că „în orice moment ar putea avea 
loc o descärcare”[152]. De forte, desigur. Ca șef al Armatei și conducător al Germaniei, el, Hitler, a 
luat toate măsurile „pentru a nu exista nici un fel de surprize, care ar periclita viitorul Reichului și al 
popoarelor aliate lui'[153]. Consideră România ca primul ,aliat” al Germaniei. Dacă ,ciocnirea” cu 
forțele rusești „ar avea loc'[154], soarta Europe va depinde de această ,ciocnire”. 


Ajuns aici, Adolf Hitler adresează șefului statului român o rugăminte. El, Hitler, „nu l-ar ruga totuși în 
nici un caz pe Antonescu să-i acorde sprijin'[155], în conflictul cu Rusia. Dacă războiul cu U.R.S.S. 
va izbucni, armata germană va izbândi, „ar câștiga deznodământul în mod precis în favoarea 
sa'[156], căci este înzestrată „cu cele mai bune mijloace care au existat vreodată în istorie'[157]. 
Apoi, Hitler adaugă că „așteaptă din partea României ca ea să facă totul numai în interesul ei”[158]. Îl 
asigură pe lon Antonescu că „după terminarea conflictului, România va primi despăgubiri, care, atât 
cât interesează Germania, nu ar avea delimitări din punct de vedere teritorial’[159]. Rugamintea lui 
Hitler ca România să se implice doar în operaţiuni militare în vederea atingerii obiectivelor sale 
nationale, trebuia folosită de lon Antonescu ca motiv principal de oprire a armatei române pe Nistru, 
după ce Basarabia și Nordul Bucovinei fuseseră eliberate în iulie 1941. Din păcate, el a ignorat 
spusele, „rugămintea” lui Hitler. 


În continuarea întâlnirii, Hitler prezintă lui Antonescu „pe baza unei härti [160] înaintarea „trupelor 
rusești de la graniţa finlandeză până la cea românească'[161]. A spus că incursiunile avioanelor 
rusești în spaţiul aerian al Germaniei au devenit „tot mai numeroase'[162]. Declară lui Antonescu că 
la aceste continue provocări rusești „a venit momentul... să se răspundă cu forță'[163]. Daca ele ar fi 
tolerate în continuare, „ruşii ar deveni tot mai nerușinaţi'[164]. Tot cu ajutorul unor hărţi, Hitler a arătat 
lui Antonescu repartizarea „forțelor aeriene rusești'[165]. În caz de izbucnire a conflictului, atât 
Antonescu, cât și Hitler au fost de acord „că rușii vor încerca în mod sigur să atace din aer regiunile 
petrolifere si Constanta”[166]. 


Si lon Antonescu i-a prezentat lui Hitler „un plan de operaţii împotriva rusilor” [1671], între ei având loc 
o dezbatere asupra amănuntelor. De asemenea, lon Antonescu a prezentat lui Hitler „măsurile de 
apărare a României împotriva unui atac rusesc'[168], ajutându-se de mai multe hărţi. Au discutat în 
„mod deosebit'[169] despre măsurile luate „împotriva inundațiilor, pe care România le luase deja”, 
dar, care, din cauza nivelului scăzut al apelor râurilor „vor deveni inutile”[1701]. 


Aflăm, mai departe, că la „o remarcă'[171] a lui Hitler care se întreba daca România ar purta 
operațiuni militare încă „din primele zile'[172] contra Rusiei, sau dacă „o ramanere a României în 
afara conflictului n-ar determina rușii la o anumită reţinere fata de teritoriul românesc”, Antonescu „a 
răspuns că el însuși dorește să lupte alături din prima zi'[173]. Chiar dacă România s-ar menţine în 
afara conflictului, spuse Antonescu, „rușii vor bombarda zonele petrolifere”[174]. Poporul român nu |- 
ar ierta niciodată pe el, pe Antonescu, „dacă ar lăsa armata română cu arma la picior, în timp ce 
trupele germane ar fi în marş prin România împotriva rușilor'[175]. Din acest motiv, consemna 
interpretul oficial al lui Adolf Hitler, Paul Otto Schmidt, Antonescu „este de părere că România din 
prima zi trebuie să participe activ la luptă”[176]. 


Mai departe, aflăm că Hitler a abordat „problema Comandamentului Suprem din România'[177], 
despre care Hitler i-a spus lui Antonescu „că el intenţionează să-l lase să apară în fata poporului 
român drept comandant suprem în acest spatiu”[178]. Statele Majore ale celor două armate s-ar 
pune de acord „cu respectarea unor linii directoare elaborate”[179], dar la nivel de armate s-ar păstra 
„O libertate de acţiune relativ mare'[180]. Pe Antonescu nu l-a izbit neplăcut, cred, expresia lui Hitler, 
„să pară” comandant suprem, drept pentru care răspunse cancelarului german că „acceptă cu 
plăcere aceasta propunere'[181]. Nu pentru faimă, zise el lui Hitler, acceptă poziţia, ci din nevoia de 
„a îndeplini cu succes misiunile ce îi revin'[182]. 


După care, spre finalul întâlnirii, Antonescu îi mulțumește lui Hitler pentru „prezentarea clară și 
sistematică a situaţiei internationale și a poziției Romaniei’[183]. El, Antonescu, ca și poporul roman 
și armata română, au convingerea adâncă, că dintotdeauna „Rusia reprezintă dușmanul comun, care 
intenţionează să acţioneze împotriva Germaniei sub dublul drapel al slavismului și al anarhiei'[184]. 
Rusia dorește să distrugă Germania, specula lon Antonescu, deoarece aceasta „este singura tara din 
Europa consolidată în mod absolut din punct de vedere militar și social'[185]. Mai crede cu tărie, el, 
Antonescu, că Rusia dorește „să învingă Germania'[186], pentru ca, mai apoi, „să reia înaintarea în 
Europa pe care ei au început-o mereu timp de zece secole ca slavi, timp de trei secole sub tari și timp 
de două decenii sub Stalin”[187]. 


lon Antonescu acceptă integral punctul de vedere cum că Rusia se pregătește să atace Germania și 
România la primul moment „favorabil'[188]. In momentul conflictului din Balcani, de comun acord cu 
Anglia, Rusia a mobilizat mari forte „la granița romaneasca’[189]. 


În ultimul timp, spuse lon Antonescu lui Hitler, s-au ,Simtit [190] demersuri diplomatice „de la 
Moscova la Washington'[191] către România „pentru a o determina să-și schimbe cursul ei 
actual”[192]. Recent, mai zise șeful guvernului României, V. M. Molotov a declarat „ministrului 
plenipotenţiar Gafencu (Grigore Gafencu — n. ns.) că acum a sosit momentul cel mai prielnic pentru o 


înțelegere între Rusia si România'[193]. Același Molotov, adaugă conducătorul României, i-a declarat 
lui Grigore Gafencu că are „cea mai înaltă apreciere la adresa aparatului lui Antonescu ca om de 
stat'[194]. Amânarea conflictului cu Rusia, în opinia lui lon Antonescu, „ar fi periculoasă'[195] și ar 
întârzia „victoria Axei'[196]. Nu trebuie, declară el lui Hitler, luată în considerare „forța de rezistenţă a 
armatei”[197] rusești, căci însuși poporul rus „își dorește eliberarea”[198] de sub stăpânirea lui Stalin. 
Mai spuse aceluiași Hitler că poporul român „se gândește zi și noapte la ceasul răfuielii cu Rusia și 
dorește ca acest moment să sosească cât mai repede posibil, pentru a se putea răzbuna pentru tot 
ce i s-a întâmplat din partea Rusiei'[199]. 


În legătură cu „perspectivele” unui război cu U.R.S.S., aflăm că Antonescu era convins că ar fi fost 
obținută o victorie categorică. El spuse lui Hitler că exemplele din istorie nu ar trebui să-i ducă la 
judecăţi false. Dă exemplu cazul lui Napoleon, ca și al Germaniei „în 1917'[200], când au avut de 
luptat „cu mari dificultăți de spaţiu'[201]. „Spaţiul”, spuse lon Antonescu lui Hitler, nu mai poate fi „un 
aliat al Rusiei'[202], căci a fost „eliminat acum de către motorul din aer și de pe pământ'[203]. Hitler 
il completează pe Antonescu, precizând „că scopul acţiunii'[204] contra Rusiei este de a nu permite 
„armatelor rusești retragerea în vasta lor tara, ci de a nimici aceste armate”[205]. 


La sfârșitul acestei istorice întâlniri Hitler — Antonescu a avut loc „un dejun mai larg'[206]. Imediat 
după dejun, lon Antonescu își ia rămas bun de la Hitler printr-o „scurtă discutie”[207]. 


După atâtea spuse cruciale, pe care le-am subliniat, nu-mi rămâne decât să conchid că, ambii 
conducători de state și de guverne, Hitler și Antonescu, au subestimat în mod dramatic potenţialul 
militar al Rusiei. Faptul se va repercuta decisiv asupra mersului războiului, cât și asupra rezultatului 
lui, care vor fi funeste pentru jumătate de Europă, dar și pentru Omenire, în ansamblul ei. 


- Va urma - 

